title: Jerzy Masztaler

text: Masztaler palasi vielä kolmannen kerran Rovaniemelle kauden 1990 alkaessa. Puolalainen valmensi RoPS:in runkosarjassa komeasti toiseksi, mutta pudotuspeleissä RoPS hävisi jo puolivälierissä MP:lle. Kaudella 1991 Masztaler ehti istua vain viidessä ottelussa penkin päässä ennen kuin hänet korvasi Graham Williams.


title: Hordalandin lääni

text: Hordalandin lääni () on Norjan lääni maan länsiosassa Vestlandetin alueella Atlantin valtameren rannalla. Sen naapureita ovat Rogalandin lääni etelässä, Buskerudin ja Telemarkin läänit idässä sekä Sognin ja Fjordanen lääni pohjoisessa. Sen hallinnollinen keskus on Bergen, joka muodosti vuoteen 1972 saakka Oslon tapaan oman läänintasoisen hallintoalueensa. Hordalandin läänissä on 516 497 asukasta (vuonna 2016) ja sen pinta-ala on 15 436,65 neliökilometriä.


title: Hordalandin lääni

text: Väkiluvultaan Hordaland on Norjan kolmanneksi suurin lääni. Sen asukkaista yli 60 % asuu Bergenissä. Lääni tunnetaan Hardangerinvuonosta, vesiputouksista ja jäätiköistä.


title: Hordalandin lääni

text: Kuuluisin hordalandilainen on bergeniläinen säveltäjä Edvard Grieg. Myös Norjan ensimmäinen pääministeri Christian Michelsen, hiihtäjä Kari Traa ja säveltäjä Ole Bull syntyivät Hordalandissa.


title: Hordalandin lääni

text: Hordalandin lääniin kuuluu yhteensä 33 kuntaa:


title: Venytysmuovaus

text: Venytysmuovauksella tarkoitetaan levyn muovauksessa sitä, että levyä venytetään levyn tasossa eri suuntiin samanaikaisesti siten, että levy ohenee. Tällainen tilanne syntyy tyypillisesti muovauksessa, kun vedetään erilaisia matalia kuppeja, esimerkiksi puolipallon muotoon. Taivutuksessa syntyy taivutussärmän ulkokehälle venytystä.


title: Venytysmuovaus

text: Hyviä venytysmuovata ovat sellaiset metallit, joilla on suuri murtovenymä, esimerkiksi austeniittinen ruostumaton teräs.


title: Sarakerttunen

text: Sarakerttunen ("Acrocephalus paludicola") on pienikokoinen, uhanalainen varpuslintu.


title: Sarakerttunen

text: Linnun pituus on 11,5–13 cm ja paino 10–12 g. Ulkonäöltään muistuttaa ruokokerttusta, ollen kuitenkin hieman vaaleampi ja kirjavampi. Päälaella on selvä keltainen pitkittäisjuova, samoin selässä kaksi selkeää keltaista juovaa. Yläperä on tummaviiruinen. Äänet ja laulu muistuttavat ruokokerttusen vastaavia.


title: Sarakerttunen

text: Itä-Eurooppa ja Länsi-Aasia. Eri lähteet antavat hieman erilaisia määriä populaation koosta. Maailman populaation suuruus on 13 500 – 21 000 laulavaa koirasta. Noin 70 % maailman sarakerttusista pesii Valko-Venäjällä, suurella Polesian suoalueella. EU:n alueella pesii 3 000 – 8 000 paria, joista 90 % Puolassa, ja loput Unkarissa, Ukrainassa, Saksassa ja Baltiassa. Länsi-Siperia on huonosti tutkittu alue, jonka populaatio saattaa olla suurempi kuin arviot esittävät. Sarakerttunen on maailmanlaajuisesti vaarantunut.


title: Sarakerttunen

text: Sarakerttunen on muuttolintu, joka talvehtii ilmeisesti pääosin Länsi-Afrikassa Saharan eteläpuolella. Muuttomatkalla harhautuneita yksilöitä on tavattu Suomessa kuudesti vuoden 2006 loppuun mennessä.


title: Sarakerttunen

text: Pesii saraniityillä ja -soilla. Rajoittuneen habitaattivaatimuksensa vuoksi laji on taantunut voimakkaasti, sillä niittyjä ja soita on kuivattu ja otettu viljelykäyttöön. Arvioidaan, että 2/3 maailman tunnetusta sarakerttuskannasta on kadonnut viimeisen 10 vuoden aikana.


title: Sarakerttunen

text: Pesä on tavallisesti saramättäässä tai muualla kasvillisuuden kätköissä. Munia on 4–6, tavallisesti 5. Muna painaa noin 1,5 g. Haudonta-aika on 12–15 päivää ja vain naaras hautoo. Poikaset lähtevät pesästä 13–14 päivän ikäisinä. Pesyeitä on 1 tai 2 kesän aikana.


title: Sarakerttunen

text: Hyönteissyöjä, jonka diettiin kuuluu myös hämähäkkejä ja muita pieniä selkärangattomia.


title: Vestfoldin lääni

text: Vestfoldin lääni () on Norjan lääni maan eteläosassa Østlandetin alueella. Se sijaitsee Oslon kaupungin lounaispuolella Oslonvuonon länsirannalla ja rajautuu pohjoisessa Buskerudin lääniin ja lännessä Telemarkin lääniin. Sen hallinnollinen keskus on Tønsberg. Läänissä on 244 967 asukasta (vuonna 2016) ja sen pinta-ala on 2 225,05 neliökilometriä, joten se on pinta-alaltaan Norjan lääneistä pienin.


title: Vestfoldin lääni

text: Vestfoldin lääni tunnetaan kalastuksesta ja laivoistaan. Aiemmin se oli Norjan valaanpyynnin keskus. Sisämaasta saadaan jonkin verran puutavaraa. Viljelymaata on vähän, mutta se on hyvälaatuista.


title: Vestfoldin lääni

text: Norjan ensimmäinen kuningas Harald Kaunotukka oli ilmeisesti Vestfoldista kotoisin.


title: Vestfoldin lääni

text: Vestfoldin lääniin kuuluu 14 kuntaa:


title: Batman (vuoden 1989 elokuva)

text: Batman on vuonna 1989 ensi-iltansa saanut yhdysvaltalainen supersankarielokuva. Elokuva pohjautuu DC Comicsin sarjakuvissa esiintyvään Bob Kanen ja Bill Fingerin luomaan sarjakuvahahmo Batmaniin. Elokuvan on ohjannut Tim Burton ja sen pääosassa esiintyy Michael Keaton miljardööri Bruce Waynena, joka jouduttuaan orvoksi rikollisen surmatessa hänen vanhempansa vannoo kostoa kaikkea rikollisuutta kohtaan ja ryhtyy kotikaupunkinsa Gotham Cityn suojelijaksi alter egonaan Batmanina. Elokuvan muissa päärooleissa esiintyvät Jack Nicholson pääkonna Jokerina, Kim Basinger Bruce Waynen naisystävä ja reportteri Vicki Valena, Billy Dee Williams Gotham Cityn piirisyyttäjä Harvey Dentinä, Pat Hingle poliisipäällikkö James Gordonina ja Michael Gough Bruce Waynen hovimestari Alfred Pennyworthina.


title: Batman (vuoden 1989 elokuva)

text: Elokuvaa kuvattiin Pinewood Studios-elokuvastudiolla vuoden 1988 lokakuusta vuoden 1989 tammikuuhun. Elokuvan budjetti oli keskimäärin 48 miljoonaa Yhdysvaltain dollaria. Batman sai ensi-iltansa kotimaansa elokuvateattereissa 23. kesäkuuta 1989 ja se keräsi kansainvälisesti yli 411 miljoonan dollarin lipputulot. Elokuva palkittiin myös Parhaan lavastuksen Oscar-palkinnolla vuoden 1990 Oscar-gaalassa. Jack Nicholson oli roolisuorituksensa johdosta ehdolla myös parhaan miespääosan Golden Globeen ja elokuva oli ehdolla yhteensä kuuteen BAFTA- ja viiteen Saturn-palkintoon.


title: Batman (vuoden 1989 elokuva)

text: "Batman" sai kolme jatko-osaa: "Batman – paluun" vuonna 1992, "Batman Foreverin" vuonna 1995 ja "Batman & Robinin" vuonna 1997. Tim Burton ohjasi edellä mainituista jatko-osista ainoastaan "Batman – paluun", ja kaksi seuraavaa hänen sijastaan ohjasi Joel Schumacher. Vuonna 2005 ensi-iltansa sai Christopher Nolanin ohjaama "Batman Begins", joka toi Batmanin uudelleen valkokankaalle ja aloitti kokonaan uuden elokuvasarjan saaden sittemmin jatko-osat "Yön ritari" vuonna 2008 ja "Yön ritarin paluu" vuonna 2012.


title: Batman (vuoden 1989 elokuva)

text: Bruce Wayne viettää kaksoiselämää; toisessa elämässään hän on kartanossa hovimestarinsa Alfredin kanssa asuva miljonääri ja toisessa hän taistelee Gotham Cityn rikollisuutta vastaan Batmanina. Batman saa vastaansa psykopaattisen Jokerin, joka haluaa päästä rikollisuuden huipulle. Pakkaa sekoittaa myös se, että Jokerilla on myös romanttisia aikomuksia Brucen tyttöystävän Vicky Valen suhteen ja että Bruce tajuaa Jokerin liittyvän jotenkin hänen traagiseen lapsuuteensa.


title: Batman (vuoden 1989 elokuva)

text: Batmanin rooliin olivat ehdolla muun muassa Alec Baldwin, Charlie Sheen, Bill Murray, Mel Gibson, Pierce Brosnan ja Tom Selleck ennen kuin Michael Keaton sai roolin. Myös Batmania 1960-luvulla televisiosarjassa esittänyt Adam West halusi esittää Batmania jälleen, mutta ei saanut roolia.


title: Batman (vuoden 1989 elokuva)

text: Tim Burton halusi alun perin Michelle Pfeifferin esittämään Bruce Waynen naisystävää Vicki Valea. Pfeiffer esitti jatko-osassa "Batman – paluu" Kissanaista. Sean Youngin piti alun perin esittää Vicki Valea mutta rooli meni lopulta Kim Basingerille, koska Young loukkasi itsensä kuvatessaan kohtausta, jossa hän ratsastaa hevosella Waynen kanssa. Kyseinen kohtaus poistettiin tämän jälkeen käsikirjoituksesta.


title: Batman (vuoden 1989 elokuva)

text: Jokerin roolin olivat ehdolla muun muassa Willem Dafoe, David Bowie, John Lithgow, James Woods, Tim Curry ja Robin Williams ennen kuin Jack Nicholson sai roolin.


title: Batman (vuoden 1989 elokuva)

text: Alkuperäisessä käsikirjoituksessa oli mukana Robin ja Ricky Addison Reedin piti esittää häntä. Hahmo poistettiin ja Reed menetti roolin. Robin on mukana kolmannessa osassa nimeltä "Batman Forever", jossa häntä esittää Chris O’Donnell.


title: Batman (vuoden 1989 elokuva)

text: Michael Jacksonin piti alun perin kirjoittaa elokuvaan lauluja. Ne teki hänen sijastaan Prince.


title: Batman (vuoden 1989 elokuva)

text: "Batmanin" julkaisuvuonna 1989 ilmestyi elokuvaan perustuva NES-videopeli "", joka sai samaiselle alustalle myös jatko-osan "in". Lisäksi DC Comics julkaisi "Batman"-elokuvaspesiaalisarjakuvalehden.


title: Taivutus (valmistustekniikka)

text: Taivutus on muovaava valmistusmenetelmä, jossa kappaleeseen tehdään taivuttamalla pysyviä muodonmuutoksia ja taivutettavan kappaleen poikkileikkaus säilyy vähäisiä muodonmuutoksia lukuun ottamatta. Kaikkia aineita, joihin saadaan tehtyä plastisia muodonmuutoksia, voidaan taivuttaa. Esimerkkejä ovat muovit ja metallit. Taivutettavia muotoja voivat olla esim. putket, profiilit, levyt ja tangot.


title: Taivutus (valmistustekniikka)

text: Taivutuksessa aine painuu kasaan eli tyssäytyy taitoksen sisäpuolelta ja venyy taitoksen ulkopuolelta. Tyssäytyvien ja venyvien alueiden välissä on neutraalitaso, jossa ei tapahdu tyssäytymistä tai venymistä. Jos aine tyssäytyy tai venyy liikaa, taivutettava kappale heikkenee tai murtuu.


title: Taivutus (valmistustekniikka)

text: Taivutus on metallituotteita valmistavassa teollisuudessa hyvin yleinen muovaustapa. Jos aineeseen halutaan saada aikaan pysyvä muodonmuutos, vaikuttavan voiman täytyy olla niin suuri, että aineen myötöraja ylittyy. Myötörajan ylityksen jälkeen aine ei enää palaa alkuperäiseen muotoonsa. Taivutuskohdan sisäreunalla aine puristuu kasaan eli tyssääntyy ja ulkoreunalla aine venyy. Neutraalitasossa eli keskiosassa aine pysyy muuttumattomana. Koska aine venyy helpommin kuin tyssääntyy, tämä neutraalitaso on lähempänä taivutuksen sisäreunaa kuin ulkoreunaa. Mitä jyrkempi taivutus on, sitä lähemmäksi sisäreunaa neutraalitaso siirtyy.


title: Taivutus (valmistustekniikka)

text: Ohutlevyissä (paksuus s= 0,5-1 mm) ja taivutussäteen ollessa pieni voidaan oikaistun pituuden laskennassa käyttää sisäpituutta. k=0, 3D CAD -ohjelmissa yleensä arvoa ei säädetä ohutlevyillä vaan käytetään K=0,3


title: Taivutus (valmistustekniikka)

text:
Paksummissa levyissä säteen r (taivutussäde) ollessa pienempi kuin5xS neutraalitaso on noin 1/3 levyn paksuuden etäisyydellä
reunasta. k=0,33,


title: Taivutus (valmistustekniikka)

text: Neutraalitaso kuitenkin on säädettävä 3D CAD -ohjelmissa tarkemmin, jotta osien sovitus valmistuksen yhteydessä jäisi mahdollisimman pieneksi.


title: Taivutus (valmistustekniikka)

text: Ohjelmissa on mukana tähän tarkoitukseen taulukoita ja niitä voi luoda itse mikäli ohjelman toimittaja ei niitä ole toimittanut. Kun R=S, K=0,3 Suhde R/S määrittää K arvon


title: Taivutus (valmistustekniikka)

text: Kun taivutussäde kasvaa (R>5xs), neutraalitaso sijaisee aineen keskellä. k=0,5


title: Taivutus (valmistustekniikka)

text: Huomaa, että tämä vain yleisohje. Levyn valmistaja voi ilmoittaa tästä poikkeavia, tarkempia arvoja, joita kannattaa käyttää, kun halutaan tarkasti tietyissä mitoissa oleva kappale.


title: Taivutus (valmistustekniikka)

text: Putkentaivutuksessa taivutetaan putkia.


title: Rullamuovaus

text: Rullamuovauksessa rullatyökalujen avulla muovataan kelalla olevasta metallinauhasta profiilia. Profiili voi olla avoin tai tietyissä rajoissa suljettu. Yleensä rullamuovauslinjassa on sarja (esimerkiksi 6 kpl) peräkkäisiä rullapareja tai rullaryhmiä, joilla nauha sen edetessä linjassa vähitellen muovataan lopulliseen muotoonsa. Esimerkkejä rullamuovatuista tuotteista ovat suoraprofiiliset kattopellit, moottoritien suojakaiteet ja metalliputket. Putkien tapauksessa profiili hitsataan vielä umpinaiseksi.


title: Pohjois-Trøndelagin lääni

text: Pohjois-Trøndelagin lääni () on Norjan lääni maan keskiosassa Trøndelagin alueella. Se sijaitsee Norjanmeren rannalla Trondheimin pohjoispuolella ja rajautuu etelässä Etelä-Trøndelagin lääniin, idässä Ruotsiin ja pohjoisessa Nordlandin lääniin. Sen hallinnollinen keskus on Steinkjer. Läänissä on 136 399 asukasta (vuonna 2016) ja sen pinta-ala on 22 414,96 neliökilometriä.


title: Pohjois-Trøndelagin lääni

text: Läänin rannikko on viljavaa tasankoa, jossa kasvatetaan viljaa ja vihanneksia. Sisämaassa, lähempänä Ruotsin rajaa, on laajoja kuusimetsiä.


title: Pohjois-Trøndelagin lääni

text: Pohjois-Trøndelagin lääniin kuuluu yhteensä 23 kuntaa:


title: Allianssi Vantaa

text: Allianssi Vantaa on vuonna 2006 perustettu vantaalainen jalkapalloseura, joka pelaa kaudella 2014 Kolmosessa. Kyseessä ei ole sama seura kuin AC Allianssi, joka lopetti toimintansa talousvaikeuksien takia keväällä 2006.


title: Allianssi Vantaa

text: Allianssi Vantaa on Korson Palloseuran, Koivukylän Palloseuran, Tikkurilan Palloseuran ja Vantaan Jalkapalloseuran yhteenliittymä, jonka perustamiskokous pidettiin 29. marraskuuta 2006. Yhteenliittymän tarkoituksena on ollut luoda perustajaseuroille yhteinen edustusjoukkue.Allianssi Vantaa T98 toimi kolme vuotta vantaalaisena tyttöjen jalkapallojoukkueena, joka viimeisenä kautenaan vuonna 2014 pelasi piirisarjaa TB17-ikäluokassa. Joukkue oli yhteisjoukkue, jonka pelaajat tulivat Korson Palloseurasta sekä Koivukylän Palloseurasta. Joukkue hajosi vuoden 2014 lopulla.


title: TV3 (Ruotsi)

text: TV3 on ruotsalainen Viasatin omistama kaupallinen televisiokanava, joka esittää ohjelmaa 24 tuntia vuorokaudessa. Kanava aloitti lähetyksensä 31. joulukuuta 1987. Samankaltaista versiota TV3-kanavasta lähetetään myös Tanskassa, Norjassa sekä Baltian maissa. TV3-kanavat ovat olleet merkitykseltään suuria, kanava on toiminut televisiomonopolin murtajana monissa maissa. Suomessa kanava näkyy kaapelissa, satelliitissa ja Pohjanmaalla, Ahvenanmaalla, Meri-Lapissa ja Länsi-Lapissa antenniverkossa. Ruotsissa kanava on koko maan kattava. Kanava on maksullinen.


title: TV3 (Ruotsi)

text: TV3:n ohjelmistoon kuuluvat muun muassa Simpsonit, Kovan onnen kundi ja Nanny. Ohjelmistossa on myös kotimaisia ohjelmia, kuten Musikmatchen tai dokumenttisarja Blåljus.


title: Oral Fixation Vol. 2

text: Oral Fixation Vol. 2 on Shakiran järjestyksessä seitsemäs albumi. Se julkaistiin vuonna 2005. Albumilta on ilmestynyt kolme singleä: ”Don't Bother”, ”Hips Don't Lie” ja ”Illegal”. ”Hips Don't Lie” lisättiin levylle albumin uuteen painokseen.


title: Oral Fixation Vol. 2

text: Albumi julkaistiin samana vuonna kuin Shakiran espanjankielinen albumi Fijación Oral Vol. 1. Albumeja markkinoitiin osittain yhdessä. Oral Fixation Vol 2 -albumin kappale "Day and the Time" on englanninkielinen versio Fijacion Oral Vol 1 -albumin kappaleesta "Día Especial" ja "Something" kappaleesta "En Tus Pupilas".


title: Oral Fixation Vol. 2

text: Oral Fixation Vol 2. -albumi oli mukana myös Shakiran vuonna 2006 julkaistussa kolmen levyn setissä Oral Fixation Volumes 1&2. Oral Fixation Volumes 1&2 sisältää myös albumin Fijación Oral Vol. 1 sekä DVD:n.


title: Oral Fixation Vol. 2

text: Oral Fixation Vol 2 -albumin sanoitukset käsittelevät mm. ihmissuhteita ja yhteiskunnallisia asioita asioita. Kappale "Timor" ottaa kantaa Itä-Timorin tilanteeseen. Poliittisista kappaleista ”How do you do” ja ”Timor” on syntynyt kohua mm. Itä-Timorissa kappaleiden poliittisen ja uskonnollisen leiman takia.


title: Divergenssi

text:
Divergenssi (lähteisyys; engl. "divergence") on matematiikassa vektorilaskentaan liittyvä differentiaalioperaattori, joka kuvaa vektorikentän lähteisyyttä. Divergenssi on skalaari, jonka voidaan katsoa kuvaavan pisteestä lähtevän tai siihen päättyvän vektorivuon tiheyttä. Suuri positiivinen divergenssi merkitsee, että piste toimii vektorikentän lähteenä, suuri negatiivinen divergenssi tarkoittaa, että piste toimii vektorikentän nieluna. Kolmiulotteisen vektorifunktion formula_1 divergenssi määritellään
Määritelmästä nähdään, että divergenssi voidaan muodollisesti kirjoittaa vektorikentän ja nablaoperaattorin pistetulona, eli
Tätä pistetulomerkintää käytetäänkin yleisesti divergenssin symbolina. Gradientin komponenteilla eli osittaisderivaattaoperaattoreilla kertominen vastaa siis derivointia kyseessä olevan muuttujan suhteen. Vektorikentän divergenssi on skalaarikenttä, joka voidaan määritellä myös mielivaltaisen moniulotteiselle vektorikentälle formula_4 laskukaavalla
Divergenssi on huomattavan keskeinen suure fysiikassa: tämän huomaa esimerkiksi Maxwellin yhtälöiden differentiaalimuodoista. Lisäksi pinta- ja tilavuusintegraali kytkeytyvät toisiinsa varsin yksinkertaisella tavalla divergenssin kautta (Gaussin divergenssilause).


title: Christian Gourcuff

text: Christian Gourcuff (s. 5. huhtikuuta 1955 Hanvec, Ranska) on ranskalainen jalkapallovalmentaja ja entinen pelaaja. Kesästä 2018 lähtien hän on valmentanut qatarilaista Al-Gharrafaa.


title: Christian Gourcuff

text: Hänen poikansa Yoann on myös jalkapalloilija.


title: Christian Gourcuff

text: Gourcuff teki pitkän uran keskikenttäpelaajana, muttei koskaan noussut maajoukkuetason pelaajaksi. Hänen pitkän uransa suurimmaksi saavutukseksi jäi Coupe Gambardellan voitto Stade Rennais'n juniorijoukkueessa 1973. Hän pelasi yhden maaottelun Bretagnen maajoukkueessa.


title: Christian Gourcuff

text: Valmennusuransa Gourcuff aloitti FC Lorientin pelaajavalmentajana 1982. Hän toimi pelaajavalmentajan ominaisuudessa myös Le Mansissa ja US Pont-l'Abbéssa, kunnes lopetti pelaamisen 1991. Valmennuksessaan Gourcuff on pyrkinyt noudattamaan FC Nantes'n legendaarisen valmentajan José Arribasin ja tämän seuraajien soveltamaa "jeu à la nantaise"-pelitapaa, joka korostaa nopeutta, teknistä peliälyä ja yhden kosketuksen peliä.


title: Christian Gourcuff

text: Pelaajauransa päättymisen jälkeen Gourcuff palasi FC Lorientin päävalmentajaksi. Hänen pitkällä kymmenvuotisella valmennuskaudella Lorient kipusi aina pääsarjaan saakka. Ensimmäinen nousu tapahtui kaudella 1997/98, kun Lorient sijoittui Division 2:ssa toiseksi. Pääsarjakaudella 1998/99 seura taisteli urhoollisesti sarjapaikkansa puolesta, mutta putosi huonomman maalieronsa turvin ennen Le Havrea. Gourcuff jatkoi tästä huolimatta seuran peräsimessä ja keväällä 2001 seura nousi jälleen pääsarjaan. Nousukevään jälkeen Gourcuff jätti Lorientin ja siirtyi Stade Rennais'n päävalmentajaksi.


title: Christian Gourcuff

text: Kausi Rennes'ssä sujui kuitenkin kehnosti ja seura putosi kauas kärkikahinoista. Lopulta Gourcuff sai potkut toukokuun alussa. Kehnosti sujuneen Rennes-pestinsä jälkeen Gourcuff valmensi kaudella 2002/03 qatarilaista Al-Ittihad Dohaa saavuttaen hopeaa sekä Qatarin liigassa että cupissa. Kauden jälkeen hän palasi Lorientin päävalmentajaksi.


title: Christian Gourcuff

text: Gourcuffin johdolla Lorient aloitti jälleen taipaleensa kohti pääsarjaa. Kaudella 2005/06 Gourcuff johdatti seuran Ligue 2:ssa kolmanneksi ja pääsi juhlimaan kolmannen kerran nousua pääsarjatasolle. Kolmas yritys on myös ollut aikaisempia menestyksekkäämpi ja jo debyyttikaudella sarjapaikka varmistui sijan 14 turvin. Kaksi seuraavaa kautta toivat sijan 10 ja Lorient alkoi vakiinnuttaa paikkansa liigaseurana. Kaudella 2009/10 Lorient taisteli jo paikasta eurokentille, mutta jäi lopulta seitsemänneksi, mikä oli seuran paras sijoitus pääsarjatasolla. Seuraavalla kaudella Gourcuff jatkoi loistavaa työtään Lorientissa ja seura on ollut läpi kauden tukevasti kymmenen parhaan joukossa. Toukokuussa 2011 UNFP asetti Gourcuffin ehdolle vuoden parhaaksi valmentajaksi Ranskassa yhdessä Rudi Garcian, Didier Deschampsin ja Francis Gillot'n kanssa.


title: Christian Gourcuff

text: Joulukuussa 2013 Lorientin seurajohto vahvisti, ettei se tarjoa Gourcuffille jatkosopimusta kauden jälkeen. Näin seuraa 11 vuotta viimeisimmällä pestillään valmentanut Gourcuff lähtee seurasta.


title: Christian Gourcuff

text: 19. heinäkuuta 2014 Gourcuff siirtyi Algerian maajoukkueen päävalmentajaksi nelivuotisen sopimuksella. Gourcuffin johdolla Algeria eteni Afrikan mestaruuskisoissa 2015 puolivälieriin, joissa Norsunluurannikko pudotti sen 3–1 voitolla. MM2016-karsinnoissa Algeria voitti Gourcuffin johdolla kolme lohkovaiheen ensimmäistä otteluaan ja varmisti paikkansa seuraavalle kierrokselle. Maaliskuun lopulla 2016 Gourcuff kertoi yllättäen haluavansa jättää maajoukkuevalmentajan tehtävät. Huhtikuun alussa vahvistettiin, että Gourcuff on purkanut vuoteen 2018 ulottuneen sopimuksena Algerian liiton kanssa.


title: Christian Gourcuff

text: Toukokuun puolivälissä 2016 vahvistui, että Gourcuffista tulee kaudella 2016/17 Stade Rennais'n päävalmentaja. Debyyttikausi oli vaihteleva ja Rennais pelasi Gourcuffin alaisuudessa peräti 14 tasapeliä Ranskan liigassa sijoittuen lopulta tasaisessa sarjassa yhdeksänneksi. Vaikeahkon alkukauden 2017/18 jälkeen Rennais pääsi loka–marraskuun taitteessa jo neljän ottelun voittoputkeen, kunnes Gourcuff ilmoitti 8. marraskuuta 2017 jättävänsä paikkansa seuran päävalmentajana. Lähdön taustalla oli seuran puheenjohtaja René Ruellon lähtö seurasta ja näkemyserot seuran kehittämisestä uuden puheenjohtaja Olivier Létangin kanssa. Seura majaili liigassa kymmenentenä.


title: Christian Gourcuff

text: Kesällä 2018 Gourcuff aloitti Qatar Stars Leaguessa Al-Gharrafan päävalmentajana.


title: Vaaleakultarinta

text: Vaaleakultarinta ("Iduna pallida", aikaisemmin "Acrocephalus pallidus" ja "Hippolais pallida") on kerttusten heimoon kuuluva varpuslintu.


title: Vaaleakultarinta

text: Linnun pituus on 12–14 cm, paino 10–12 g ja siipien kärkiväli 18–21 cm. Ulkonäöltään muistuttaa harmaata rytikerttusta. Eroina ovat mm. harmahtava yläperä, pyrstön kapea valkea kärki, harmaa yläpuoli ja valkea alapuoli. Nykii pyrstöään alaspäin. Sukupuolet ovat samanväriset. Ääni on kova maiskaus. Laulussa ei esiinny matkintoja.


title: Vaaleakultarinta

text: Euroopassa esiintyy 2 alalajia: itäinen "elaeica" ja läntinen "opaca". Afrikassa on lisäksi 3 alalajia.


title: Vaaleakultarinta

text: Syksyllä vanhojen lintujen käsisulat ovat kuluneet, nuorten tuoreet. Kaikki vaaleakultarinnat sulkivat täydellisesti talvehtimisalueilla.


title: Vaaleakultarinta

text: Vaaleakultarinnan esiintymisaluetta ovat Etelä- ja Kaakkois-Eurooppa, Vähä-Aasia ja Lähi-itä sekä Päiväntasaajan pohjoispuolinen Afrikka. Laji on muuttolintu, joka talvehtii Saharan eteläpuolisessa Afrikassa ja Arabian niemimaalla. Lajia on tavattu Suomessa kahdesti: 4.10.1983-5.10.1983 Luvian Säpissä rengastettiin yksi sekä 1.6.1996-17.6.1996 Lemlandin Lågskärillä rengastettiin samoin yksi yksilö. Viimeksi mainittu oli "elaeica"-alalajin yksilö.


title: Vaaleakultarinta

text: Euroopan pesimäkanta on 130 000–180 000 paria, joista pääosa pesii Kreikassa. Turkissa pesii noin 1,5 miljoonaa paria. Lajin kanta on elinvoimainen.


title: Vaaleakultarinta

text: Kuivat pensaikkomaat puoliaavikoilla ja laaksoissa, keitaiden palmuissa, puutarhoissa ja viljelysmailla.


title: Vaaleakultarinta

text: Pesä on matalalla puussa tai pensaassa, tavallisesti alle 2 metrin korkeudessa. Munia on 2–5, tavallisimmin 3 tai 4. Muna painaa noin 1,74 g. Pääasiassa naaras hautoo 11–13 päivää. Poikaset lähtevät pesästä 11–15 päivän ikäisinä. Pesii normaalisti kahdesti kesässä.


title: Vaaleakultarinta

text: Hyönteissyöjä. Syksyllä myös marjat ja hedelmät.


title: Painosorvaus

text: Painosorvaus on ohutlevyn muovausprosessi, jossa pyörivän muotin päälle pakotetaan yleensä pyörähdyssymmetrinen levykappale erityisen pyörivän työkalun avulla.


title: Painosorvaus

text: Esimerkkinä on perinteisen ämpärin muotoisen, pyörähdyssymmetrisen ylöspäin levenevän (kartio) astian painosorvaus yhdestä kappaleesta. Liikkeelle lähdetään ympyrän muotoisesta levyaihiosta, jonka keskipiste kiinnitetään ämpärimuotin pohjan keskipisteeseen. Muotti ja levy laitetaan pyörimään ja pyöriväkärkisellä työkalulla aletaan vähitellen painaa lähtien ämpärin pohjan ja seinämän taitteesta ja edetään pitkin seinämää ämpärin suuhun saakka.


title: Painosorvaus

text: Painosorvaus on suhteellisen hidas prosessi ja kuluttaa voimakkaasti työkalua, kun on kyseessä luja materiaali. Kustannussyyt kuitenkin puoltavat joskus painosorvauksen käyttöä.


title: Danity Kane

text: Danity Kane on yhdysvaltalainen pop-R&B-tyttöyhtye. Yhtye perustettiin Sean "Diddy" Combsin avulla ohjelmassa "Making A Band 3" (2005). Ohjelmassa mukana olevien tyttöjen taso ei riittänyt Sean Combsille, vaan hän otti ohjelmaan jo pudonneita tyttöjä mukaan, jotka pääsivät muiden, jo mukana olevien, kanssa seuraavalle kaudelle. Joulukuun 8. päivänä 2005, toisen kauden finaalista pääsivät läpi viisi tyttöä: Aubrey O'Day, Aundrea Fimbers, Dawn Richard, Shannon Bex sekä Wanita Woodgette.


title: Danity Kane

text:
Danity Kanen ensimmäinen albumi, nimeltään "Danity Kane", julkaistiin 22. elokuuta 2006. Albumi myi jo ensimmäisenä julkaisupäivänä 90 000 kappaletta ja ensimmäisellä myyntiviikolla 234 000 kappaletta. Albumin ensimmäinen single "Show Stopper" julkaistiin 4. elokuuta 2006, ja se pääsi Billboardin 100-listalla sijalle kahdeksan.
Danity Kane'lta on myös ilmestynyt toinen single, "Ride For You", jonka musiikkivideo ilmestyi 5. joulukuuta 2006.
Yhtye julkaisi joulusinglen 5. marraskuuta 2006, "Home For Christmas". Kappaletta oli jo kuitenkin ennen julkistamista levitetty internetissä.


title: Danity Kane

text: Danity Kane esiintyi Christina Aguileran Back To Basics -kiertueen lämmittely-yhtyeenä.


title: Danity Kane

text: Danity Kane -albumi on maailmanlaajuisesti myynyt 3 miljoonaa kappaletta.


title: Yrjö Saari

text: Yrjö Vilhelmi Saari (23. maaliskuuta 1908 Haapajärvi – 15. maaliskuuta 1968 Reisjärvi) oli suomalainen maallikkosaarnaaja, liikemies ja kansanedustaja.


title: Yrjö Saari

text: Saari toimi lestadiolaisten saarnamiehenä, pienviljelijänä, työnjohtajana ja vakuutuspiiriasiamiehenä Kemissä ja Kärsämäellä. Hän piti myös hautaustoimistoa ja kukkakauppaa Reisjärvellä vuodesta 1954.


title: Yrjö Saari

text: Saari oli perustamassa Reisjärven kalastuskuntaa 1953 ja hänet valittiin myös sen ensimmäiseksi puheenjohtajaksi. Vuonna 1948 Saaresta tuli kansanedustaja Maalaisliiton edustajana. Hänen lisäkseen Nivalasta valittiin Kerttu Saalasti ja Yrjö Hautala. Eduskunnassa Saari oli 1948–1950 ja hän kuului valiokuntaan ja työnväenasiain valiokuntaan. Hän toimi myös presidentin valitsijamiehenä 1950.


title: Costa Rican vaakuna

text: Costa Rican vaakuna on Costa Rican tunnus lipun ja hymnin ohella. Siihen on kuvattu Keski-Amerikan kannas edessään ja takanaan meri, jotka symboloivat Tyyntämerta ja Karibianmerta. Merissä seilaavat laivat kuvaavat maan merellistä historiaa. Kannaksen päällä on kolme vuorta symboloiden maan kolmea vuoristoa. Seitsemän tähteä symboloivat seitsemää provinssia ja nouseva aurinko loistavaa tulevaisuutta. Vaakunan yläpuolella valkoisessa nauhassa lukee "Republica de Costa Rica", Costa Rican tasavalta espanjaksi ja sinisessä nauhassa "America Central", Keski-Amerikka espanjaksi.


title: Idänrusokerttu

text: Idänrusokerttu ("Curruca cantillans") eli aiemmalta nimeltään rusorintakerttu on kerttujen heimoon kuuluva pieni varpuslintu.


title: Idänrusokerttu

text: Linnun pituus on 12 cm, paino 11 g ja siipien kärkiväli 15–19 cm. Juhlapukuinen koiras on päältä siniharmaa, kurkusta, kupeilta ja rinnasta punertava sekä vatsasta valkoinen. Sillä on punainen silmä ja valkoinen viiksijuova. Naaras on harmaapäinen, rinnassa on punertava sävy ja silmän ympärillä on vaalea rengas. Nuori lintu muistuttaa nuorta pensaskerttua, mutta siipien ruskea väri ei ole punertavaa. Naaras ja nuori lintu vaikea erottaa kaspiankertusta. Ääni on hernekerttumainen naksaus. Laulu hermostuneen kuuloista liverrystä.


title: Idänrusokerttu

text: Aiemmin rusorintakerttu ("Sylvia cantillans") jaettiin kolmeen alalajiin , joista euroopassa tavataan 2 alalajia, läntinen "cantillans" ja itäinen "albistriata". Luoteis-Afrikassa lisäksi "inornata". Nykyään nämä on jaettu omiksi lajeikseen idänrusokerttu ("Curruca cantillans"), lännenrusokerttu ("Curruca inornata") ja rätinärusokerttu ("Curruca subalpina")


title: Idänrusokerttu

text: Vanhoilla idänruseokertuilla on täydellinen sulkasato kesällä, ja sekä vanhoilla että nuorilla osittainen sulkasato talvehtimisalueilla.


title: Idänrusokerttu

text: Etelä-Eurooppa sekä Pohjois-Afrikka. Euroopassa pesii 1,5–2,7 miljoonaa paria, joista yli puolet Espanjassa. Muuttolintu, joka talvehtii Saharan eteläpuolisessa Afrikassa. Suomessa tavataan satunnaisesti muutolla harhautuneita yksilöitä. Tavattu Suomessa ainakin 24 kertaa (viimeisimmät 13.4.2010 Helsingin Viikissä sekä 28.4.2013 Espoon Lukupurossa), ensihavainto Helsingissä 26.5.1968. Vain yksi syyshavainto: 26.9.1988–9.10.1988 Luvian Säpissä vanha lintu, joka rengastettiin.


title: Idänrusokerttu

text: Pesimäympäristö voi olla mitä moninaisimmissa kuivissa pensaikko- ja avoimissa metsähabitaateissa.


title: Idänrusokerttu

text: Pesä sijaitsee matalalla pensaassa tai pienessä puussa, 30–150 cm maanpinnan yläpuolella. Munia on 3–5, joita molemmat puolisot hautovat 11–12 päivää. Pesäpoikasaika on 11–12 päivää.


title: Idänrusokerttu

text: Hyönteissyöjä. Syksyllä myös marjat ja hedelmät.


title: Urkurakentamo Martti Porthan

text: Urkurakentamo Martti Porthan on urkujen valmistaja, joka aloitti toimintansa vuonna 1986. Urkurakentamon pääverstas on Janakkalassa Tervakoskella, pilliverstas puolestaan Kangasalla.


title: Urkurakentamo Martti Porthan

text: Yritykseen tuli työntekijöitä toimintansa lopettaneesta Kangasalan urkutehtaasta, ja sen jatkajan Kangasalan urkurakentamon lopettaessa sieltä hankittiin Porthanille metallipilliverstas. Yritys rakentaa niin sanottuja tyylinmukaisia urkuja.


title: Urkurakentamo Martti Porthan

text: Urkurakentamo Martti Porthan on rakentanut pohjoissaksalaista tyyliä edustavat Janakkalan kirkon urut, keskisaksalaista barokkia edustavat Kotkan kirkon urutja romanttista tyyliä edustavat Vähänkyrön ja Iitin kirkon urut. Iitin uruissa on tallella vanha julkisivu. Vuonna 2006 valmistuivat pohjoissaksalaista barokkityyliä edustavat urut Helsingin tuomiokirkon kryptaan.


title: Urkurakentamo Martti Porthan

text: Urkurakentamo suosii umpipuuta urkusoinnin parantamiseksi ja valmistaa urkujen pillit itse. Myös lämpökäsiteltyä puuta käytetään, koska sen ominaisuudet muistuttavat parisataa vuotta sitten kaadettua puuta. Solukkoa tukkiva pihka ja muut mineraalit häviävät, solurakenne avautuu, jolloin puun akustiset ominaisuudet paranevat.


title: Urkurakentamo Martti Porthan

text: 17. kesäkuuta 2006 Urkurakentamo Martti Porthan täytti 20 vuotta. Juhlan kunniaksi järjestettiin Janakkalan kirkossa juhlakonsertti, jossa esiintyivät Kati Hämäläinen, Päivi Järviö, Kari Jussila ja Olli Porthan. Juhlapuheen piti Hannu Taanila.


Uinnin lyhyen radan Euroopan-mestaruuskilpailut uidaan vuosittain talvella, yleensä joulukuun alussa. LEN:n järjestämät kilpailut uidaan 25 metrin radalla. Vuoteen 1996 saakka kilpailuja kutsuttiin nimellä Sprinttiuinnin Euroopan-mestaruuskilpailut.


title: René Coty

text: Jules Gustave René Coty (20. maaliskuuta 1882 Le Havre, Seine-Maritime – 22. marraskuuta 1962 Le Havre, Seine-Maritime) oli Ranskan presidenttinä 1954–1959. Hän oli Ranskan neljännen tasavallan toinen ja viimeinen presidentti.


title: René Coty

text: René Coty syntyi Le Havressa, ja hän alkoi opiskella Caenin yliopistossa, jossa hän suoritti opinnot loppuun vuonna 1902. Hän opiskeli lakitiedettä. Hän kiinnostui politiikasta, ja vuonna 1907 hän liittyi Radikaalipuolueen jäseneksi.


title: René Coty

text: Coty voitti Ranskan presidentinvaalit 23. joulukuuta 1953 13. äänestyksessä. Hän astui virkaansa 16. tammikuuta 1954. Cotyn vaikutus Ranskan politiikkaan oli vähäisempi kuin edeltäjällään. Hänen presidenttikaudellaan käytiin veristä Algerian sotaa. Tämä kuohutti myös Ranskan sisäpolitiikkaa, ja vuonna 1958 Coty pyysikin Charles de Gaullea pääministeriksi vakauttamaan maan tilanteen.


title: Aeroseum

text: Aeroseum on Ruotsin Göteborgin lähelle Göteborg City Airport -lentokentän alueella toimiva maanalainen ilmailumuseo. Se sijaitsee Ruotsin ilmavoimien Säven varikon alueella ollen osa Ruotsin puolustusvoimien museoiden ketjua.


title: Aeroseum

text: Aeroseum-säätiö on perustettu vuonna 1999, ja vuosia kestäneen suunnittelutyön ja lobbauksen jälkeen Ruotsin puolustusministeriö luovutti bunkkerin säätiön hallintaan vuonna 2003. Muutamassa vuodessa museon kokoelmat ovat karttuneet merkittävästi, ja esillä onkin varsin kiinnostava kokoelma niin sotilas- kuin siviilikäytössäkin ollutta lentokalustoa. Viralliset avajaiset olivat vuonna 2007 tai 2009, mutta museo ei ole edelleenkään jatkuvasti auki.


title: Aeroseum

text: Aeroseumissa on tällä hetkellä keskikokoinen ilmailumuseo, joka on sijoitettu Ruotsin ilmavoimien F9-laivueen (mm. Lanseneita) käytöstä poistettuun maanalaiseen bunkkeriin. Bunkkereista ensimmäiset tehtiin toisen maailmansodan aikana. Museobunkkeri on peräisin 1950-luvun puolivälistä ja väitetysti atomipommin kestävä, yhden laivueen (noin 14 konetta) maanalainen valmiusasema. Ruotsin panosti paljon maanalaisiin tukikohtiin kaikissa aselajeissa 1950-luvulla, mutta lentotukikohdan kohdalla ongelma olisi ollut se, kuinka lentokoneet olisivat pystyneet nousemaan tukikohdasta ilmaan, jos kenttäalueelle olisi osunut atomiase; kiitoteitä ei olisi tuolloin ollut käytettävissä.


title: Aeroseum

text: Näytteillä oli kesällä 2009


title: Aeroseum

text: Muita teemapuiston aktiviteetteja on suunniteltu rakennettaviksi bunkkerin yläpuolelle maan päälle. Vaikka museon kokoelmia esitellään jo yleisölle tilauksesta tai aikataulun mukaisten esittelykierrosten aikana, laajemman Aeroseumin suunnittelutyöt ovat edelleen kesken. Kuten monesti muuallakin, myös Aeroseumin toteutumista hidastaa rahoituksen puute.


title: Aeroseum

text: Museossa on myös lentokentän varalennonjohto, joka on edelleen toimintakunnossa.


title: Aqmolan alue

text: Aqmolan alue (, ) on hallinnollinen alue Kazakstanin pohjoisosassa. Se rajoittuu pohjoisessa Pohjois-Kazakstanin alueeseen, idässä Pavlodarin alueeseen, etelässä Qarağandın alueeseen ja lännessä Qostanayn alueeseen. Lisäksi alueen keskellä on Kazakstanin pääkaupunki Astana, joka muodostaa oman hallintoyksikkönsä. Aqmolan alue on Qarağandın alueen lisäksi ainoa Kazakstanin alueista, jotka eivät rajoitu maan ulkorajoihin (kolmea kaupunkialuetta lukuun ottamatta).


title: Aqmolan alue

text: Alueella on arviolta 744 411 asukasta (vuonna 2016) ja sen pinta-ala on 146 200 neliökilometriä. Sen pääkaupunkina toimii Kökşetaw. Kaupungissa on sekä kazakkeja että venäläisiä noin 40 prosenttia väestöstä. Vuosina 1960–1992 alueen nimi oli "Tselinogradin alue". Vuoden 1997 hallintouudistuksessa osa Kökşetawin alueesta liitettiin Aqmolan alueeseen.


title: Aqmolan alue

text: Hallinnollisesti alue jakautuu 17 piiriin sekä Kökşetawin ja Stepnogorskin piiritasoisiin kaupunkeihin. Muita kaupunkeja ovat Akkol, Atbasar, Deržavinsk, Jesil, Jereimentau, Makinsk, Stepnjak, Štšuktšinsk. Piirejä ovat Akkolin piiri, Alšalyn piiri, Astrahanin piiri, Atbasarskin piiri, Bulandynskin piiri, Burabaiskin piiri, Jeginydykolin piiri, Jenbekšilderskin piiri, Jereimentauskin piiri, Jesilskin piiri, Žaksyn piiri, Žarkaistin piiri, Serendinskin piiri, Korgalžynskin piiri, Sandyktauskin piiri, Tšelinogradskin piiri ja Šortandinskin piiri.


title: Aqmolan alue

text: Aqmolan alueelta louhitaan kultaa ja kivihiiltä.


title: Suurnopeusmuovaus

text: Suurnopeusmuovauksella tarkoitetaan ohutlevyn muovausprosesseja, joissa muovattavan työkappaleen nopeus on vähintään luokkaa 200 m/s. Näissä nopeuksissa jodenkin metallien (esimerkiksi alumiinin) muovattavuus paranee jopa kolminkertaiseksi, eli metalli muovautuu ennen murtumistaan jopa 3x normaalia enemmän. Suurnopeusmuovauksen menetelmät ovat: räjäytysmuovaus, sähköimpulssimuovaus ja magneetti-impulssimuovaus.


title: Suurnopeusmuovaus

text: Menetelmässä levitetään räjähdysainetta muovattavan levyn pintaan ja räjäytetään siinä, jolloin levy painautuu räjähdyksen voimasta sen takana olevaa muottia vastaan. Tällä tavalla valmistettiin Nevadassa suuria säiliön päätyjä 1960-luvulla. Toisessa menetelmässä koneeseen ladataan räjähdyspanos, ja koneessa oleva työkalu kiihdytetään tämän räjähdysvoiman avulla vasten muovattavaa levyä, joka pakenee työkalun edellä muottia vasten. Räjäytysmenetelmällä voidaan myös hitsata.


title: Suurnopeusmuovaus

text: Sähköimpulssimuovauksessa lyhytaikaisen (impulssi) valokaaren avulla saadaan vedessä aikaan paineaalto, joka muovaa kappaleen. Menetelmällä on yhtäläisyyksiä hydromuovauksen kanssa.


title: Suurnopeusmuovaus

text: Menetelmässä sähkömagneetin läpi johdetaan erittäin suuri virtaimpulssi, mikä aiheuttaa ympärilleen pulssimaisen voimakkaan magneettikentän. Tämä magneettikenttä johdetaan kappaleeseen siten, että kappaleeseen syntyy halutun suuntainen voima. Magneetti-impulssimuovauksessa hyvin sähköä johtava metallilevy asetetaan magneettikenttään siten, että levy liikkuu kohtisuoraan muottia kohti. Kohdattuaan muotin, levy muovautuu dynaamisen energiansa ja kenttävoiman ansiosta muottia vasten. Voidaan myös muovata välillisesti siten, että pelkästään työkalu (painin) saatetaan magneettipulssin avulla suureen nopeuteen. Työkalu sitten muovaa levyn.


title: Suurnopeusmuovaus

text: Suurnopeusmuovauksen etuna on, että kappaleen takaisinjousto jää niissä pieneksi. Laitteet ovat melko yksinkertaisia ja siten halpoja.


title: Marcelo (jalkapalloilija)

text: Marcelo Vieira da Silva Júnior, joka tunnetaan paremmin nimellä Marcelo (s. 12. toukokuuta 1988 Rio de Janeiro, Rio de Janeiron osavaltio, Brasilia) on brasilialainen jalkapalloilija, pelipaikaltaan vasen laitapuolustaja. Hän edustaa Espanjan korkeimmalla sarjatasolla Primera Divisiónissa pelaavaa Real Madridia.


title: Marcelo (jalkapalloilija)

text: Marcelolla on myös Espanjan kansalaisuus heinäkuusta 2011 lähtien.


title: Marcelo (jalkapalloilija)

text: Marcelo aloitti futsalin pelaamisen yhdeksänvuotiaana, ja 13-vuotiaana hän liittyi jalkapalloseura Fluminensen juniorijoukkueeseen. Aluksi hänen pelipaikkansa oli keskikentällä, mutta valmentajat siirsivät hänet lopulta laitapuolustajaksi juoksunopeutensa vuoksi. Seuran edustusjoukkueeseen Marcelo nousi ensimmäistä kertaa kaudella 2005, jolloin hän pelasi yhden ottelun. Kaudella 2006 hän pelasi 28 liigaottelua ja teki puolustajalle hyvät neljä maalia.


title: Marcelo (jalkapalloilija)

text: Useat eurooppalaiset seurat kuten Lyon, Sevilla, Juventus ja Roma olivat kiinnostuneita Marcelosta, mutta hän teki lopulta vuoteen 2012 ulottuneen sopimuksen Real Madridin kanssa 15. marraskuuta 2006. Real Madridin tuolloinen puheenjohtaja Ramón Calderón kutsui Marceloa yhdeksi seuran tulevaisuuden tähdistä, ja häntä pidettiin pelipaikkansa ja hyökkäävän pelityylinsä vuoksi maanmiehensä Roberto Carlosin manttelinperijänä. Ensimmäiset minuuttinsa uudessa joukkueessaan Marcelo pelasi tultuaan vaihdosta kentälle 2–0-tappioon päättyneessä vierasottelussa Deportivoa vastaan 7. tammikuuta 2007. Ensimmäisellä kaudellaan Real Madridissa Marcelo pelasi vain vähän, mutta Roberto Carlosin lähdettyä sai hän kaudella 2007–2008 runsaasti luottoa uudelta valmentajalta Bernd Schusterilta ja on sittemmin vakiinnuttanut paikkansa joukkueen avauskokoonpanossa.


title: Marcelo (jalkapalloilija)

text: Marcelo edusti Brasiliaa vuonna 2005 alle 17-vuotiaiden maailmanmestaruuskilpailuissa Perussa ja vuonna 2007 alle 20-vuotiaiden maailmanmestaruuskilpailuissa Kanadassa. Ensiesiintymisensä Brasilian A-maajoukkueessa hän teki 2–0-voittoon päättyneessä ystävyysottelussa Walesia vastaan 5. syyskuuta 2006, ja onnistui heti maalinteossa.


title: Marcelo (jalkapalloilija)

text:
Elokuussa 2008 Marcelo kuului Brasilian olympiajoukkueeseen Pekingin olympialaisissa, jossa joukkue saavutti pronssia. Marcelo oli avauskokoonpanossa joukkueensa kaikissa kuudessa ottelussa ja teki yhden maalin.
Vuoden 2014 maailmanmestaruuskisojen avausottelussa Kroatiaa vastaan Marcelo ohjasi Nikica Jelavicin laukauksen omaan maalin.


title: Venu Gopala Das

text: Venu Gopala Das (s. 1963) on järvenpääläinen muusikko, kirjailija sekä Bhakti-joogan harjoittaja. Venu tunnetaan erityisesti Veda-tietoa ja kristinuskoa vertailevista teoksista.


title: Musan Salama

text: Musan Salama (MuSa) on vuonna 1960 perustettu porilainen jalkapalloseura, jonka miesten edustusjoukkue nousi kaudeksi 2019 toiseksi korkeimmalle sarjatasolle Ykköseen. Joukkueen kotikenttä on Länsi-Porin Musan kaupunginosassa sijaitseva Musan kenttä.


title: Musan Salama

text: Vuonna 2015 MuSalla oli noin 660 lisenssipelaajaa. Seuran kotikenttänä toimiva Musan kenttä on saanut lempinimekseen "Wembley", suuren englantilaisen esikuvansa mukaan.


title: Musan Salama

text: Musan Salama perustettiin 10.4.1960, aluksi jalkapallo- ja jääkiekkoseuraksi. Jääkiekossa seura voitti Maakuntasarjan länsilohkon mestaruuden vuonna 1968. Seuraavan vuosikymmenen alussa jääkiekko jäi ohjelmasta pois ja MuSan jääkiekkotoimintaa jatkoi uusi seura Porin Kiekko-Salamat.


title: Musan Salama

text: 1970-luvulla sekä vuosituhannen vaihteessa Salama vieraili muutaman kauden ajan Suomen toiseksi korkeimmalla sarjatasolla Ykkösessä. 2000-luvulla seura on pelannut pääsääntöisesti Kakkosessa. Vuonna 1998 Musan Salama valittiin Satakunnan parhaaksi jalkapalloseuraksi.


title: Musan Salama

text: Kakkosen kaudella 2016 MuSa pääsi karsimaan paikasta Ykköseen, mutta hävisi kaksiosaisessa nousukarsinnassa Gnistanille. Molemmat joukkueet voittivat kotiottelunsa 1–0, mutta Gnistan voitti toisen osaottelun päätteeksi pelatun rangaistuspotkukilpailun 4–3.


title: Musan Salama

text: Kakkosen kauden 2018 päätteeksi Musan Salama nousi Ykköseen voitettuaan kaksiosaisessa nousukarsinnassa GBK:n. Molemmat kotiottelut päättyivät 1–0, mutta MuSa voitti toisen osaottelun jälkeen pelatun rangaistuspotkukilpailun. Ratkaisevaa toista ottelua Musan kentällä seurasi kentän ennätysyleisö, 2 136 ihmistä.


title: Musan Salama

text: Musan Salaman naisten jalkapallojoukkue esiintyi pääsarjatasolla kausina 1981 sekä 1984–1985. Sen riveissä pelasivat muun muassa naisten maajoukkuepelaaja Arita Rantanen sekä myöhemmin ammunnan olympiaedustajana tunnetuksi tullut Maarit Lepomäki.


title: Musan Salama

text: Viime vuosina Salaman naiset ovat pelanneet parhaimmillaan kolmanneksi korkeimmalla sarjatasolla Naisten Kakkosessa.Miesten kakkosjoukkueen pelaajat.


title: Trouble Walkin’

text: Trouble Walkin' on yhdysvaltalaisen rockmuusikko Ace Frehleyn toinen sooloalbumi. Albumi julkaistiin 13. lokakuuta 1989, ja albumin tuottivat Frehley, hänen entinen yhtyetoverinsa John Regan sekä Frehleyn kanssa Kiss-yhtyeen parissa jo 1970-luvulla työskennellyt tuottajalegenda Eddie Kramer. Frehleyn entinen yhtye, hänen vuonna 1984 perustamansa Frehley's Comet oli hajonnut hieman ennen albumin nauhoitusten alkua, mutta muutama yhtyeessä vaikuttanut muusikko jatkoi työskentelyä Frehleyn kanssa myös Trouble Walkin -albumilla.


title: Trouble Walkin’

text: Albumi ei ollut kovinkaan mainittava menestys listoilla, ja Yhdysvaltain Billboard 200-listalla sen sijoitus oli vasta 102. Albumilta julkaistiin yksi single, alun perin Electric Light Orchestran levyttämä kappale "Do Ya", joka ei kuitenkaan saavuttanut kovinkaan suurta radiosoittoa tai menestystä listoilla. Albumi sisältää myös Kiss-yhtyeen laulajakitaristi Paul Stanleyn sekä Desmond Childin ja Holly Knightin Bonnie Tylerille säveltämän kappaleen "Hide Your Heart", jonka myös Kiss myöhemmin levytti vuoden 1989 studioalbumilleen "Hot in the Shade". Koska albumi oli kaupallinen epäonnistuminen, Frehleyn seuraavaa sooloalbumia saatiin odottaa peräti kahdenkymmenen vuoden ajan, kunnes täysin uutta materiaalia sisältänyt "Anomaly" julkaistiin lopulta vuonna 2009.


title: Trouble Walkin’

text: Albumilla vierailee liuta muusikkoja, joista mainittavimpia ovat Skid Row -yhtyeen entinen laulaja Sebastian Bach, kitaristi Dave Sabo sekä basisti Rachel Bolan, jotka vierailivat albumilla taustalaulajina. Myös Frehleyn hyvä ystävä ja Kissin alkuperäinen rumpali Peter Criss vieraili albumilla taustalaulajana, mutta soitti myös lyömäsoittimia muutamassa kappaleessa. Yleisen harhaluulon mukaan Criss olisi myös päälaulajana kappaleessa "2 Young 2 Die", mutta todellisuudessa tässä kappaleessa päälauluvastuun kantaa Frehley's Cometin entinen kitaristi Richie Scalet.


title: Hébert

text: Hébert- ja Hebert-nimisiä henkilöitä:


title: Charlotte Kalla

text: Marina Charlotte Kalla (s. 22. heinäkuuta 1987 Täräntö, Pajalan kunta) on Ruotsia edustava länsipohjalainen maastohiihtäjä ja olympiavoittaja. Hän menestyi aluksi paremmin vapaan hiihtotavan kilpailuissa, mutta myöhemmin hän on saavuttanut hyviä sijoituksia myös perinteisellä tyylillä. Kalla edustaa Piteå Elit -seuraa.


title: Charlotte Kalla

text: Kalla voitti kultaa vuoden 2006 nuorten MM-kisojen takaa-ajossa Kranj'ssa. Samoissa kisoissa hän oli 5 kilometrillä kolmas ja sprintissä neljäs. Kalla voitti Tour de Skin 2007–2008.


title: Charlotte Kalla

text: Kalla teki aikuisten tasolla kansainvälisen läpimurtonsa maailmancupin Jällivaaran osakilpailussa 18. marraskuuta 2006 sijoittuessaan vapaan tyylin 10 kilometrillä seitsemänneksi. Myöhemmin samalla kaudella hän hiihti kolmannen osuuden Ruotsin voittaessa 4×5 kilometrin maailmancup-viestin Davosissa. Sapporon MM-kilpailuissa Kalla sijoittui 10 kilometrillä viidenneksi ja yhdistelmäkilpailussa seitsemänneksi sekä hiihti kolmannen osuuden Ruotsin viestijoukkueessa, joka sijoittui neljänneksi. Nuorten MM-kilpailuissa Tarvisiossa hän voitti kultaa 5 kilometrillä ja yhdistelmäkilpailussa sekä hopeaa sprintissä.


title: Charlotte Kalla

text: Maailmancup-kauden 2007–2008 avauksessa Düsseldorfissa Kalla voitti parisprintin yhdessä Britta Norgrenin kanssa. Tour de Skillä hän oli nopein toisella ja neljännellä osuudella, 10 kilometrin vapaan hiihtotavan takaa-ajokilpailuissa Nové Městossa samoin kuin kuudennella etapilla, vapaan tyylin sprintissä Asiagossa. Hän lähti viimeiselle osuudelle vajaat 40 sekuntia Virpi Kuitusen perään, saavutti tämän nopeasti etapin päättäneessä nousussa ja karkasi suomalaiselta kilometri ennen maalia voittaen kokonaiskilpailun. Kalla sijoittui kaudella 2007–2008 maailmancupissa lisäksi toiseksi vapaan hiihtotavan 30 kilometrillä Oslossa sekä kolmanneksi vapaan tyylin 10 kilometrillä Beitostølenissä ja 7,6 kilometrillä Liberecissä. Kokonaiskilpailussa hän oli neljäs.


title: Charlotte Kalla

text: Kalla voitti maailmancup-kauden 2008–2009 avauskilpailun, 10 kilometriä vapaalla hiihtotavalla Jällivaarassa. Liberecin MM-kilpailuissa 2009 hän hiihti ankkuriosuuden pronssia saaneessa Ruotsin viestijoukkueessa. Lisäksi hän oli sprintissä kuudes ja yhdistelmäkilpailussa kahdeksas. Lahden maailmancupissa hän oli toinen 10 kilometrin vapaan hiihtotavan kilpailussa. Maailmancupin finaalitapahtumassa Falunissa hän sijoittui kolmanneksi.


title: Charlotte Kalla

text: Maailmancup-kaudella 2009–2010 Kalla voitti Canmoren 10 kilometrin vapaan hiihtotavan kilpailun. Lisäksi hän sijoittui toiseksi Beitostølenin 10 kilometrin vapaan hiihtotavan kilpailussa ja kuului samana viikonloppuna myös Ruotsin voitokkaaseen viestijoukkueeseen. Davosissa hän oli toinen 10 kilometrin vapaan kilpailussa. Maailmancupin finaalitapahtumassa Falunissa hän sijoittui kolmanneksi. Maailmancupin kokonaispisteissä hän oli kahdeksas ja normaalimatkojen cupissa neljäs.


title: Charlotte Kalla

text: Kalla voitti kultaa Vancouverin talviolympialaisissa 2010 10 kilometrin vapaan hiihdossa. Vapaan hiihtotavan parisprintissä Kalla oli yhdessä Anna Haagin kanssa hopealla. Yhdistelmäkilpailussa hän oli kahdeksas ja 30 kilometrin perinteisellä kuudes.


title: Charlotte Kalla

text: Maailmancup-kauden 2010–2011 avauskilpailussa Jällivaarassa hän sijoittui 10 kilometrin vapaalla hiihtotavalla toiseksi. Kuusamossa järjestetyssä kolmen kilpailun avaustapahtumassa Kalla oli kolmas, samoin Drammenin sprintissä. Tour de Skillä ja maailmancupin kokonaiskilpailussa hän oli viides. Oslon MM-kilpailuissa 2011 hän voitti perinteisen hiihtotavan parisprintissä kultaa yhdessä Ida Ingemarsdotterin kanssa. 4 × 5 kilometrin viestissä hän hiihti ankkuriosuuden Ruotsin hopeajoukkueessa. Lisäksi hän sijoittui yhdistelmäkilpailussa ja 30 kilometrillä neljänneksi, vapaan hiihtotavan sprintissä kahdeksanneksi ja 10 kilometrin perinteisellä 11:nneksi.


title: Charlotte Kalla

text: Maailmancup-kauden 2011–2012 avauskilpailussa Sjusjøenissä Kalla sijoittui 10 kilometrin vapaan hiihtotavan kilpailussa toiseksi. Hän oli toinen myös Rybinskin 10 kilometrin vapaan hiihtotavan yhteislähtökilpailussa. Maailmancupin finaalitapahtumassa Falunissa hän sijoittui kolmanneksi. Hän oli neljäs sekä maailmancupin kokonaiskilpailussa että normaalimatkojen cupissa.


title: Charlotte Kalla

text: Kalla voitti Val di Fiemmen MM-kilpailuissa 2013 parisprintistä hopeaa Ida Ingemarsdotterin kanssa. Viestistä hän voitti hopeaa yhdessä Ruotsin joukkueen kanssa. Yhdistelmäkilpailussa hän sijoittui kuudenneksi, 10 kilometrin vapaan kilpailussa seitsemänneksi sekä perinteisen hiihtotavan sprintissä ja 30 kilometrin yhteislähdössä 11:nneksi. Maailmancup-kauden 2012–2013 finaalitapahtumassa Falunissa hän sijoittui kolmanneksi ja maailmancupin kokonaispisteissä kahdeksanneksi.


title: Charlotte Kalla

text: Maailmancup-kauden 2013–2014 avanneessa Kuusamon avaustapahtumassa Kalla sijoittui toiseksi. Lillehammerin 10 kilometrin perinteisen hiihtotavan kilpailussa Kalla sijoittui toiseksi. Davosin 15 kilometrin vapaan hiihtotavan kilpailussa Kalla sijoittui kolmanneksi. Helmikuussa Kalla sijoittui kolmanneksi Toblachin 10 kilometrin perinteisen hiihtotavan kilpailussa. Sotšin olympialaisissa 2014 Kalla saavutti hopeaa 15 kilometrin yhdistelmäkilpailussa ja 10 kilometrin perinteisen hiihtotavan väliaikalähtökilpailussa. Kalla hiihti ankkuriosuuden Ruotsin olympiakultaa voittaneessa joukkueessa. Salpausselän kisoissa hän sijoittui 10 kilometrin vapaan hiihtotavan kilpailussa toiseksi. Maailmancupin kokonaiskilpailussa hän sijoittui seitsemänneksi ja normaalimatkojen cupissa neljänneksi.


title: Charlotte Kalla

text: Kaudella 2014–2015 Kalla sijoittui kolmanneksi Kuusamon 10 kilometrin perinteisen hiihtotavan kilpailussa. Hän voitti Östersundin 10 kilometrin vapaan hiihtotavan kilpailun. Falunin MM-kilpailuissa 2015 Kalla saavutti kultaa 10 kilometrin vapaan hiihtotavan kilpailussa, hopeaa viestissä, pronssia yhdistelmäkilpailussa ja 30 kilometrin perinteisen hiihtotavan kilpailussa. Salpausselällä hän oli kolmas 10 kilometrin perinteisen kilpailussa. Maailmancupin kokonaiskilpailussa hän sijoittui seitsemänneksi ja normaalimatkojen cupissa neljänneksi.


title: Charlotte Kalla

text: Kaudella 2015–2016 Kalla oli kolmas Lillehammerin 15 kilometrin yhdistelmäkilpailussa. Tour de Skin kokonaiskilpailussa hän sijoittui neljänneksi. Maailmancupin kokonaiskilpailussa hän oli viides ja normaalimatkojen cupissa neljäs. Kaudella 2016–2017 hän sijoittui kolmanneksi Ulricehamnin 10 kilometrin vapaan hiihtotavan kilpailussa. Otepäässä hän oli toinen 10 kilometrin perinteisen kilpailussa. Lahden MM-kilpailuissa 2017 hän saavutti 10 kilometrin perinteisen hiihtotavan kilpailussa hopeaa ja yhdistelmäkilpailussa pronssia. Viestissä hän hiihti toisen osuuden Ruotsin hopeajoukkueessa. 30 kilometrin vapaan hiihtotavan yhteislähtökilpailussa hän oli seitsemäs. Maailmancupin kokonaiskilpailussa hän sijoittui yhdeksänneksi ja normaalimatkojen cupissa viidenneksi.


title: Charlotte Kalla

text: Kaudella 2017–2018 Kalla voitti kauden avanneen Nordic Opening -kiertueen Kuusamossa, Lillehammerin 15 kilometrin yhdistelmäkilpailun ja Toblachin 10 kilometrin vapaan hiihtotavan kilpailun. Planican 10 kilometrin perinteisen hiihtotavan kilpailussa hän oli toinen. Maailmancupin kokonaiskilpailussa hän sijoittui seitsemänneksi.


title: Charlotte Kalla

text: Korean talviolympialaisissa 2018 Kalla voitti yhdistelmäkilpailun olympiakullan, hopeaa 10 kilometrin vapaalla ja naisten 4x5 kilometrin viestissä. sekä hopeaa Stina Nilssonin kanssa vapaan hiihtotavan parisprintissä. 30 kilometrin perinteisen hiihtotavan yhteislähtökilpailussa hän oli viides.


title: Charlotte Kalla

text: Kaudella 2018–2019 Kalla sijoittui toiseksi Kuusamon 10 kilometrin perinteisen hiihtotavan kilpailussa ja Beitostølenin 15 kilometrin vapaan hiihtotavan väliaikalähtökilpailussa.


title: Itä-Kazakstanin alue

text: Itä-Kazakstanin alue (, ) on hallinnollinen alue Kazakstanin itäosassa. Se rajoittuu pohjoisessa Venäjään, idässä ja kaakossa Kiinaan, etelässä Almatyn alueeseen, lännessä Karagandan alueeseen ja luoteessa Pavlodarin alueeseen. Myös Mongolian länsiraja on aivan Itä-Kazakstanin alueen itärajan lähellä.


title: Itä-Kazakstanin alue

text: Alueella on arviolta 1 396 086 asukasta (vuonna 2016) ja sen pinta-ala on 283 200 neliökilometriä. Hallinnollisesti alue jakautuu 15 piiriin ja kuuteen kaupunkiin. Valtaosa väestöstä on kazakkeja ja venäläisiä.


title: Itä-Kazakstanin alue

text: Vuoden 1997 hallintouudistuksessa Semeyn alue (ent. Semipalatinskin alue) liitettiin Itä-Kazakstanin alueeseen. Neuvostovallan aikainen Semipalatinskin ydinkoealue sijaitsee osittain alueella, mutta kokeiden hallinnollinen keskus, Kwrçatov, sijaitsee Pavlodarin alueella.


title: Viviane Reding

text: Viviane Reding (s. 27. huhtikuuta 1951, Esch-sur-Alzette) on luxemburgilainen konservatiivipoliitikko, joka on ollut jäsenenä kolmessa Euroopan komissiossa.


title: Viviane Reding

text: Reding valmistui humanististen tieteiden tohtoriksi Pariisin yliopistosta ja oli toimittajana luxemburgilaisessa "Luxemburger Wort" lehdessä 1978–1999. Vuosina 1986–1998 hän oli Luxemburgin toimittajien yhdistyksen presidenttinä.


title: Viviane Reding

text: Reding istui Luxemburgin parlamentissa vuosina 1979–1989. Hän oli Euroopan parlamentin jäsen vuosina 1989–1999 ja toimi komissaarina Prodin komissiossa vuosina 1999–2004 vastuualueenaan koulutus, kulttuuri, nuoriso, viestimet ja urheilu.


title: Viviane Reding

text: Barroson I komissiossa (2004–2009) hän toimi tietoyhteiskunnasta ja viestimistä vastaavana komissaarina. Toimikaudellaan hän tuli tunnetuksi erityisesti GSM-puhelinten verkkovierailumaksujen ("roaming") hintakaton ajamisesta.


title: Viviane Reding

text: Barroson II komissiossa (vuodesta 2009) Reding on oikeus-, perusoikeuksien ja kansalaisuusasioiden komissaari. Komissaarikaudellaan hän on kritisoinut erittäin voimakkaasti katolisen kirkon seksuaaliopetusta. Keväällä 2013 Seta myönsi Redingille Kunniarotta-antipalkinnon "homo- ja transpolitiikan väheksymisestä". Myös Euroopan parlamentti on toivonut Redingiltä seksuaalista tasa-arvoa edistävää politiikkaa jo vuodesta 2011.


title: LyX

text: LyX on vapaa LaTeXiin perustuva tekstinkäsittelyohjelma. Se on tehty "näet mitä tarkoitat"-periaatteen pohjalta (). Tällä tarkoitetaan, että käyttäjän tarvitsee huolehtia vain tekstin sisällöstä ja rakenteesta. Tekstin muotoilun hoitaa ladontajärjestelmä LaTeX. LyX on suunniteltu ammattimaisen ulkoasun tuottamiseen yksinkertaisesti ilman, että LaTeX-komentoja tarvitsee opetella.


title: LyX

text: LyX on suosittu erityisesti teknisen ja matemaattisen tekstin kirjoittajien keskuudessa sen kehittyneen matemaattisen tekstin esityksen vuoksi. Viime aikoina se on saanut suosiota myös yhteiskuntatieteilijöiden keskuudessa, koska LyXiin on lisätty laaja tuki viitetietokannoille. TeX-järjestelmän vuoksi LyXillä voidaan tuottaa erilaisia dokumentteja kuten kirjoja, muistiinpanoja, opinnäytteitä ja tieteellisiä artikkeleita. LyXissä on kielentarkistus kaikille suurille kielille. Suomelle toimii tavutus, mutta GNU Aspellin tarjoama kielentarkistus toimii toistaiseksi heikosti.


title: LyX

text: LyX-ohjelma on kehitetty alun perin Unixille ja Linuxille. Siitä on olemassa myös Windows- ja OS X -versio. LyXin Windows-versio käyttää MiKTeXiä.


title: Juha Pajuoja

text:
Juha-Pekka ”Juupe” Pajuoja (s. 31. maaliskuuta 1967 Tampere) on suomalainen jääkiekkovalmentaja. Pajuoja pelasi Tampereen Ilveksessä F-junioreista aina Liiga-Ilvekseen asti, SM-liigassa pelinumeroilla 31 ja 12.
Yhteensä 106 ott. 39–0–65Kaudeksi 2006–2007 Pajuoja siirtyi Porin Ässien SM-liigajoukkueen päävalmentajaksi. Hänet kuitenkin erotettiin tehtävästään heikosti sujuneen alkukauden jälkeen 18. marraskuuta 2006. Ässien kakkosvalmentajana toiminut Jari Härkälä valittiin Pajuojan tilalle.


title: Juha Pajuoja

text: Kaudella 2007–2008 Pajuoja siirtyi takaisin Ilveksen palvelukseen, nyt yhteyspäällikön tehtäviin. Loppukaudesta 2007–2008 Pajuojan toimenkuva muuttui, kun hänet nimettiin liigajoukkueen valmennusryhmään. Pajuojan tehtävään kuului tarkkailla vastustajan tekemiä muutoksia ottelun sisällä.


title: Juha Pajuoja

text: Kaudella 2008–2009 Pajuoja toimi Ilveksen valmennusryhmässä.


title: Juha Pajuoja

text: Kaudella 2009–2010 Pajuoja valmensi Ilveksen A-junioreita, kunnes hän siirtyi takaisin Liiga-Ilvekseen 9. tammikuuta 2010. 9. maaliskuuta alkaen Pajuoja toimi Ilveksen liigajoukkueen päävalmentajana, kunnes hänet erotettiin 31. lokakuuta 2011 heikosti sujuneen alkukauden takia. Uudeksi päävalmentajaksi nimitettiin Seppo Hiitelä organisaation urheilujohtajan paikalta.


title: Juha Pajuoja

text: 16.10.2012 HC TPS ilmoitti palkanneensa Pajuojan päävalmentajakseen.


title: Juha Pajuoja

text: Pajuoja on toiminut Yle Puheen Jääkiekkokierroksen kommentaattorina. Jääkiekon maailmanmestaruuskisojen 2012 & 2013 Yle:n Aamutelevision aamujää-osiossa asiantuntijana Hän on kirjoittanut kolumneja Aamulehteen ja Satakunnan Kansaan, aiheena yleensä jääkiekko.


title: Juha Pajuoja

text: 24.03.2013-28.10.2013 hän on toiminut henkilöstöpalveluyritys VMP Groupin Tampereen yksikön vetäjä.


title: Juha Pajuoja

text: 28.10.2013 Pajuoja aloitti jääkiekkoseura Ilveksen urheilutoimenjohtajana. Pajuojan sopimus loppui 31. maaliskuuta 2016.


title: Luettelo ennustusmenetelmistä

text:
"Pääartikkeli: Ennustaminen"
__notoc__


title: Jyrki Lehtola

text: Jyrki Lehtola (s. 26. lokakuuta 1963 Tampere) on suomalainen kolumnisti, joka tunnetaan ajankohtaisilmiöitä ja julkisuuden henkilöitä käsittelevistä kolumneistaan. Hän on kirjoittanut kolumneja muun muassa "Aamulehteen", "Iltalehteen", "Ilta-Sanomiin", "Imageen", "Long Play" -lehteen ja "Tietoviikkoon". Hän on Suomen ilkeimmäksi luonnehdittu kolumnisti


title: Jyrki Lehtola

text: Hän on yksi kolmesta alkujaan salassa pidetystä "Presidentin kanslia" -televisiosatiirin käsikirjoittajasta. Häntä on pidetty yhtenä maan harvoista kirjoittajista, jotka tulevat toimeen pääasiassa lehtikolumneilla. Niitä hän on tehnyt omaa nimeään kantavilla palstoilla jo 1980-luvulla.


title: Jyrki Lehtola

text: Vuonna 1987 Lehtola julkaisi yhdessä Markku Eskelisen kanssa kohua herättäneen pamflettiteoksen "Jälkisanat. Sianhoito-opas", joka nähtiin nuorten vihaisten miesten postmodernistisena kapinana edellisten sukupolvien maailmankuvaa, filosofiaa ja kirjallisuutta vastaan.


title: Jyrki Lehtola

text: Vuonna 2012 Lehtola kirjoitti Saku Tuomisen ja Pekka Pohjakallion kanssa Elinkeinoelämän valtuuskunnan julkaiseman työvoimapoliittisen pamfletin nimeltä "Työväen teatteri". Se perustuu Tuomisen ja Pohjakallion laajaan haastatteluaineistoon, jossa kartoitetaan toimistotyön arkea. Lehtola on dramatisoinut pamflettinsa työpaikasta, jossa työntekijä vetää omaa rooliaan turhien palaverien ja keskustelujen näyttämöllä.


title: Jyrki Lehtola

text: Lehtolan isä oli edesmennyt Aamulehden kulttuuritoimittaja Erkka Lehtola. Jyrki Lehtolan veli Juha Lehtola on käsikirjoittaja ja ohjaaja.


title: Martti Porthan

text: Martti Porthan (s. 7. kesäkuuta 1952) on janakkalalainen urkurakentaja, joka on perehtynyt erityisesti barokin- ja romantiikanajan urkujen rakennukseen. Martti Porthan on Urkurakentamo Martti Porthan Oy:n omistaja ja toimitusjohtaja.


title: Martti Porthan

text: Martti Porthanin veli Olli Porthan on Sibelius-Akatemian urkumusiikin professori.


title: Jussi Lehtonen (kirjailija)

text: Jussi Lehtonen (s. 1954) on kangasalalainen kirjoittaja, juontaja, matkailuopas ja matkanjohtaja. Kirjojen lisäksi hän on julkaissut paljon lehtiartikkeleita. Lehtonen on toiminut myös Kangasalan Lepokoti-säätiön hallituksessa ja lepokodin oppaana.


title: Jussi Lehtonen (kirjailija)

text: Lehtosen kirja "Mutta sehän on Sibelius" kertoo kansallissäveltäjä Jean Sibeliuksesta runsaasti yksityiskohtia ja triviaa, jota ei laajoissa Sibelius-tietokirjoissa ole aiemmin tultu kertoneeksi.


title: Jussi Lehtonen (kirjailija)

text: Kangasalan lepokodista kertovan tietokirjan Lehtonen julkaisi vuonna 2006.Mutta sehän on Sibelius -kirjan arvio Ultra-lehdessä


title: Haureus

text: Haureus tarkoittaa epäsiveellistä tai yleistä seksuaalimoraalia loukkaavaa toimintaa. Usein haureudella tarkoitetaan esiaviollista seksiä tai erotiikkaa, jossa osapuolet eivät ole avioliitossa omilla tahoillaan, mutta osin myös aviorikosta, eli avioliiton ulkopuolista seksuaalista aktia. Usein kuitenkin haureus (esiaviollinen seksi tai erotiikka) ja aviorikos (avioliiton ulkopuolinen seksi) erotetaan eri käsitteiksi. Sana haureus on käytössä myös lainopillisena terminä, esimerkiksi "lapseen kohdistuva" haureus.


title: Haureus

text: Nykyään useimpien maiden laeissa, mm. Suomen laissa, sekä esiaviollinen seksi että avioliiton ulkopuolinen seksi eivät kumpikaan ole rikollista. Kuitenkin mm. alaikäiseen kohdistuva seksi, seksiin pakottaminen, sekä seksikaupassa paritus ja seksin osto paritettavilta henkilöiltä tai ihmiskaupan uhreilta ovat laitonta.


title: Haureus

text: Uudessa Testamentissa haureus on käännös kreikankielisestä termistä "porneia", joka on myös sanan pornografia taustalla. Syrjähypyistä ja aviouskottomuudesta käytettiin kuitenkin toista ilmaisua "moikheia". Uskonnollisena terminä haureus voi viitata teologiseen käsitykseen seitsemästä kuolemansynnistä, joista yksi on siveettömyys.


title: Haureus

text: Tiukimmillaan myös avoliitossa eläminen luokitellaan haureudeksi. Mm. Kansanlähetyksen ääririvit ovat tuominneet avoliiton haureudeksi.


title: Opplandin lääni

text: Opplandin lääni () on Norjan lääni maan eteläosassa Østlandetin alueella. Se sijaitsee sisämaassa Oslon kaupungin pohjoispuolella ja ulottuu Mjøsajärveltä etelässä Jotunheimin vuorille pohjoisessa. Sen hallinnollinen keskus on Lillehammer. Läänissä on 188 953 asukasta (vuonna 2016) ja sen pinta-ala on 25 192,09 neliökilometriä.


title: Opplandin lääni

text: Oppland on matkailijoiden suosimaa aluetta, jossa on sekä museoita että talviurheilukohteita.


title: Opplandin lääni

text: Opplandin lääniin kuuluu yhteensä 26 kuntaa:


title: Vesa Ranta

text: Vesa Ranta (s. 20. heinäkuuta 1973 Muhos) on suomalainen muusikko ja valo- ja videokuvaaja.


title: Vesa Ranta

text: Muusikkona Ranta tunnetaan metalliyhtye Sentencedin rumpalina. Hän soitti yhtyeessä vuodesta 1989 yhtyeen lopettamiseen, syksyyn 2005 asti. 1980- ja 1990-lukujen vaihteessa hän soitti myös Anthony-nimisessä yhtyeessä, joka julkaisi yhden demon ja singlen. Sentencedin jälkeen hän soitti vuosina 2009–2017 The Man-Eating Tree -yhtyeessä, kunnes päätti keskittyä täysin kuvaamiseen.


title: Vesa Ranta

text: Ranta opiskeli valo- ja videokuvausta Jaakkiman ja Voionmaan opistoissa vuosina 1994–1996 ja valmistui valokuvaajaksi Turun ammattikorkeakoulun Taideakatemiasta vuonna 2001. Rannan töitä on ollut esillä muun muassa Oulussa ja Helsingissä sekä Venäjän Nižni Novgorodissa ja Itävallan Bregenzissä. Sentencedin "The Cold White Light"- ja "The Funeral Album" -albumien kansitaiteet ovat Rannan tekemiä, ja hän on tehnyt kansitaidetta myös Poisonblackille, Solution 13:lle, Kypckille ja Kalmahille.


title: Vesa Ranta

text: Rannan kuvaama ja Jenni Räinän toimittama "Reunalla – tarinoita Suomen tyhjeneviltä sivukyliltä" oli ehdolla vuoden 2017 Tieto-Finlandia-palkinnon saajaksi. Teos sai vuonna 2018 Botniapalkinnon. Vuodesta 2015 alkaen Ranta on kuvannut musiikkivideoita yhteistyössä ohjaaja Harri Haatajan kanssa muun muassa Swallow the Sunille, Sólstafirille, Kypckille ja Dark Tranquillitylle.


title: Vesa Ranta

text: Ranta on Valokuvataiteilijoiden liiton, Oulun taiteilijaseuran ja Pohjoisen valokuvakeskuksen jäsen. Hän on toiminut myös viimeksi mainitun puheenjohtajana.


title: Julian Drain

text:
Julian Drain (oik. Juho Järvensivu, s. 11. maaliskuuta 1988 Ikaalinen) on Lovex-yhtyeen rumpali.
Julian liittyi Lovexiin vuonna 2004, samoihin aikoihin yhtyeen nykyisen laulajan kanssa. Hänen suosikkiyhtyeitään ovat mm. Incubus, Foo Fighters, Placebo, The Beatles ja Muse. Drain on myös kitaristi yhtyeessä nimeltä Numero 83.


title: Agalloch

text: Agalloch oli yhdysvaltalainen metalliyhtye, joka yhdisteli musiikissaan muun muassa akustista musiikkia, folk metallia, doom metallia ja black metallia.


title: Agalloch

text: Agallochin perustivat John Haughm ja Shane Breyer vuoden 1996 alussa. He soittivat kaksikkona kesään saakka, jolloin Don Anderson liittyi mukaan äänittämään "From Which of This Oak" -demokasettia, joka julkaistiin saman vuoden syksyllä. Tällä julkaisulla Agallochilla oli selviä black metal -vaikutteita. Hieman äänitysten jälkeen Jason William Walton liittyi yhtyeen basistiksi.


title: Agalloch

text: Vuonna 1998 kolmikko äänitti uuden promokasetin levy-yhtiöitä varten. The End Records kiinnostui yhtyeestä ja tarjosi levytyssopimusta. Näin syntyi Agallochin debyyttialbumi "Pale Folklore", joka tarjosi black metal -vaikutteiden sijaan folkimpaa materiaalia neoklassisilla välisoitoilla. "Pale Folklore" sai paljon positiivista huomiota. Äänitysten jälkeen toinen perustajajäsenistä, Breyer, jätti yhtyeen.


title: Agalloch

text: Muutaman vuoden hiljaiselon jälkeen Agalloch julkaisi kokoelma-EP:n "Of Stone, Wind and Pillor", joka sisälsi materiaalia vuosilta 1998–2001. Materiaalista pystyi huomaamaan yhtyeen tyylin muuttuneen entistä folkimpaan ja kokeilevampaan suuntaan. EP sisälsi myös coverversion Sol Invictus -folk-yhtyeen kappaleesta ”Kneel to the Cross”.


title: Agalloch

text: Vuosien 2001 ja 2002 aikana Agalloch äänitti toisen albuminsa "The Mantle", jolla oli paljon vaikutteita post-rockin suunnalta. Levy sai huomattavan suurta huomiota myös lehdistöltä ja Agallochia haastateltiin muutamaan tunnettuun musiikkilehteen. "The Mantlen" myötä yhtye soitti myös ensimmäisen keikkansa 6. maaliskuuta 2003 yhtyeen kotikaupungissa Portlandissa. Tätä seurasi muutama keikka lisää ja lopuksi varsinainen kiertue länsirannikolla toukokuussa.


title: Agalloch

text: Seuraavina vuosina yhtye julkaisi EP-levyt "Tomorrow Will Never Come" vuonna 2003 ja "The Grey" vuonna 2004. Näillä julkaisuilla kuultiin entistä enemmän kokeilevampaa tyyliä sekä muutama uudelleentyöstetty raita "The Mantlelta". Näinä aikoina yhtye teki muutaman keikan itärannikolla, ja julkaisi suomalaisen Nest-yhtyeen kanssa lyhyen split-EP:n, joka sisälsi Agallochin osalta täysin folk-painottuneen kappaleen. "Pale Folklore" ja "The Mantle" julkaistiin uudelleen vinyylilevyinä vuonna 2005. Ne olivat saatavissa vain Agallochin ainoalta vuoden 2005 keikalta Torontossa 14. lokakuuta.


title: Agalloch

text: Kolmas studioalbumi "Ashes Against the Grain" julkaistiin 8. lokakuuta 2006 The End Recordsin kautta. Se poikkesi tyyliltään hieman aiemmasta Agallochista sisältäen vähemmän akustista kitaraa, mutta pitäen silti tunnelman rauhallisena.


title: Agalloch

text: Helmikuussa 2008 Agalloch julkaisi "The White" -EP:n, jota painettiin vain 2 000 kappaletta. "The White" sisältää tummasävyisiä folk- ja ambient-kappaleita vuosilta 2004–2007. Elokuva "Uhrijuhla" on vahvasti esillä kolmen kappaleen – ”The Isle of Summer”, ”Sowilo Rune” ja ”Summerisle Reprise” – teemoissa.


title: Agalloch

text: Yhtyeen neljäs studioalbumi "Marrow of the Spirit" julkaistiin 23. marraskuuta 2010. Tällä albumilla oli enemmän black metal -vaikutteita kuin heidän edellisillä studioalbumeillaan, ja se otti enemmän vaikutteita yhtyeen ensimmäisistä demoista.


title: Agalloch

text: Yhtye vieraili Suomessa ensimmäistä kertaa 7. huhtikuuta 2012 soittaen 11 kappaleen ja kahden tunnin pituisen keikan loppuunmyydylle Korjaamon Vaunusalille.


title: Agalloch

text: Yhtye ilmoitti lopettavansa vuonna 2016.


title: S/S Kajaani VI

text: S/S Kajaani VI on vuonna 1921 valmistettu höyrylaiva, joka alun perin toimi hinaajana Oulujärvellä. Vuonna 1963 alus siirrettiin proomuksi Kajaani Oy:n henkilökunnan kuljetukseen Ärjän saareen. Edelleen vuonna 1975 alus siirrettiin Saimaan vesistöön ja perusteellisen kunnostuksen jälkeen 1995–2000 alus siirrettiin risteilykäyttöön Keiteleen kanavalle ja Keitele-järvelle. Risteilytoiminta lopetettiin syksyllä 2006, jolloin alus siirtyi kokonaan yksityiskäyttöön.Myöhemmät omistajat eivät ole tiedossa.


title: S/S Kajaani VI

text: Sydän-Suomen Laiva Oy osti aluksen vuonna 1995. Myyjänä oli joensuulainen Weekender Oy. Sydän-Suomen Laiva vahvisti omistuksensa alukseen kuulutusmenettelyllä vuonna 2001.


title: S/S Kajaani VI

text: 2013 S-S L Oy myi aluksen Lahteen


title: S/S Kajaani VI

text: Alus rakennettiin talvella 1920–21 Varkaudessa Lehtoniemen telakalla ja siirrettiin Oulujärven rantaan lohkoina, jossa se lopullisesti koottiin. Kuljetus tapahtui rautateitse.


title: S/S Kajaani VI

text:
Alus oli paikallisten tietojen mukaan aikansa suurin ja nopein hinaaja Oulujärvellä.
Se oli varustettu 160 ihv (indikoitua hevosvoimaa) höyrykoneella, joka myös toimi pääkoneena. Lisäksi aluksessa oli apukoneet, joista toinen käytti generaattoria ja toinen pumppua. Aluksessa oli perässä lauhdevesitankki, joka toimi pintalauhduttajana. Alukseen asennettiin vuonna 1952 uusi 15 barin kattila. Myös vuonna 1961 alukseen tehtiin huoltotöitä.


title: S/S Kajaani VI

text: Alus oli rakennettu merikelpoiseksi ja siinä oli muun muassa jäävahvistuksena keulapuolella kaaritus 30 senttimetrin välein.


title: S/S Kajaani VI

text: Vuonna 1963 hinauskäyttö lopetettiin, jonka jälkeen alusta käytettiin Kajaani Oy:n henkilökunnan kuljetuksessa Ärjän saareen. Kattilaa ei enää lämmitetty, vaan alusta käytettiin proomuna.


title: S/S Kajaani VI

text: Vuonna 1967 alus myytiin Reino Markkaselle, joka purki siitä höyrykattilan ja –koneen. Tilalle tuli kauniskäyntinen AEC-diesel 150 hv ja Twin Disc –mekaaninen merikytkin. Vanhat osat lienevät tulleet hylätyiksi siten, että kattila ja kone menivät romun ostajalle. Kattila päätyi teollisuuden palvelukseen Jyväskylään. Muita purettuja osia löytyy muun muassa Alajärveltä (Aunola).


title: S/S Kajaani VI

text: Kun alus siirtyi vuonna 1974 Markku Markkolan omistukseen, se siirrettiin maakuljetuksena Saimaan vesistöön vuonna 1975. Iisalmeen siirron yhteydessä jouduttiin purkamaan vanha ohjaushytti kuljetuksen mataloittamiseksi. Markkola rakennutti uuden ohjaushytin teräksestä.


title: S/S Kajaani VI

text: Aluksen peruskorjaus tehtiin vuosina 1995–2000, jonka jälkeen alus on toimi matkustaja-aluksena m/s Liwia -nimellä Keiteleen kanavalla ja Keitele-järvellä vuoteen 2006 asti, jolloin se jäi varustajan (Sydän-Suomen Laiva Oy:n) omaan käyttöön.


title: S/S Kajaani VI

text: Vuonna 2011 alus myytiin lappeenrantalaiselle ostajalle. Kaupan ehdot eivät lopulta kuitenkaan toteutuneet, jolloin alus myytiin uudelleen syyskuussa 2013, jolloin se siirtyi Lahteen.


title: S/S Kajaani VI

text: Aluksesta tehtiin perinteitä kunnioittaen vanhan ajan sisävesimatkustajalaiva, jonka tekniikka vastaa kuitenkin nykyajan vaatimuksia.


title: Aqtöben alue

text: Aqtöben alue (, ) on hallinnollinen alue Kazakstanin länsiosassa. Se rajoittuu pohjoisessa Venäjään, idässä Karagandan ja Qostanayn alueisiin, etelässä Qızılordan alueeseen ja Uzbekistaniin sekä lännessä Mangistaun, Atyraun ja Länsi-Kazakstanin alueisiin.


title: Aqtöben alue

text: Alueella on arviolta 834 813 asukasta (vuonna 2016) ja sen pinta-ala on 300 600 neliökilometriä. Aqtöben alue on pinta-alaltaan toiseksi suurin Kazakstanin alueista. Alueen läpi virtaa Uraljoen sivujoki Ilek. Hallinnollisesti alue jakautuu 12 piiriin.


title: Aqtöben alue

text: Vuonna 1999 väestöstä oli kazakkeja 55,6 prosenttia ja venäläisiä 23,7 prosenttia.


title: SPQR

text: SPQR tai S.P.Q.R. on latinankielinen lyhenne ja lentävä lause. SPQR tulee latinan sanoista "Senatus populusque Romanus" (), joka viittaa Rooman hallintoon, joka käyttikin sitä virallisena tunnuksenaan. SPQR esiintyy satoja kertoja Rooman lainopillisessa, poliittisessa ja historiallisessa kirjallisuudessa, mukaan lukien Ciceron puheet ja Liviuksen historiankirjoitukset.


title: SPQR

text: Nykyaikana SPQR:ää käytetään Rooman kaupungin vaakunassa sekä monissa kaupungin rakennuksissa ja viemärinkansissa. Monet viemärinkansissa olevat SPQR:t ovat peräisin Benito Mussolinilta, joka käytti tätä lyhennettä usein propagandassaan.


title: SPQR

text: Lyhenteen alkuperää ei tunneta, mutta sen merkitys ajoittaa sen tasavallan aikoihin. Lyhenteessä mainitut kaksi yksilöä ovat "Senatus" ja "Populus Romanus". "Populus" on itsenäinen, samoin on sen yhdiste, mutta "Senatus" ei. Kuningasvallan aikana kumpikaan ei ollut itsenäinen, joten alkuperä voidaan ajoittaa tasavallan perustamisen aikoihin. Lyhenne kuitenkin jatkoi eloaan Rooman valtakunnassa.


title: SPQR

text: Rooman kirjallisuudessa "populus Romanus" tarkoitti tasavallan hallintoa. Kun roomalaiset nimittivät muiden maiden hallituksia, he käyttivät usein "populus"-sanaa yksikössä tai monikossa, kuten "populi Priscorum Latinorum". "Romanus" on adjektiivi, jota käytettiin erottamaan roomalaiset muista sen ajan kansoista. Lokatiivia "Romae" ei koskaan käytetty siinä merkityksessä.


title: SPQR

text: Rooman kansa esiintyi usein lain- ja historiankirjoituksissa sellaisissa muodoissa, kuin "dignitas, maiestas, auctoritas, libertas populi Romani" ("arvokkuus, mahtavuus, arvovalta, Rooman kansan vapaus"). He olivat "populus liber", vapaa kansa. Oli myös "exercitus, imperium, iudicia, honores, consules, voluntas populi Romani" (armeija, valta, tuomiot, kunniat, konsulit, Rooman kansan vapaa tahto), joten ei ole mikään ihme, että roomalaiset näkivät itsensä hyvin vapaana valtiona.


title: SPQR

text: Roomalaiset uskoivat, että täysi päätösvalta tulisi kansalta. Jos tämän mietteen ajattelee kuulostavan sellaiselta, että se olisi tullut mistä tahansa nykyajan vallankumouksista, se johtuu siitä, että he ajattelivat samoin kuin heidän roomalaiset kulttuuriesi-isänsä. Tässä mielessä kansa tarkoittaa koko hallintoa. Senaattia tosin hallitsivat vähälukuiset patriisit, joiden tahtoa noudattivat konsulit, preettorit ja "Comitia centuriata" (Sadan komitea), jonka tahtoa noudatti Tribuuni.


title: Aitoon Honkala

text: Aitoon Honkala on tanssilava Luopioisissa Pälkäneellä. Aitoon Honkala on 1956 avattu Aitoon VPK:n ylläpitämä tanssin harrastajien tanssipaikka. Aitoon Honkalassa pidetään myös Aitoon kirkastusjuhlat -musiikkitapahtuma.


title: Uutiskriteerit

text: Uutiskriteerit ratkaisevat sen uutisoidaanko juttu vai ei. Mitä useampi uutiskriteeri täyttyy sitä varmempaa julkaiseminen on.


title: Uutiskriteerit

text: Alkuperäiset uutiskriteerit kehittivät Johan Galtung ja Mari Holmboe Ruge 1965. Kriteereitä on kaikkiaan 15 kappaletta. Tässä kriteerit hieman yksinkertaistettuna:Professori Yrjö Ahmavaaran luomien uutiskriteerien pohjalta on muokattu Yleisradion ohjelmatoiminnan säännöstöön uutiskriteerit. Niiden mukaan uutisarvo määräytyy seuraavien kriteerien mukaan:


title: Atırawin alue

text: Atırawin eli Atyraun alue (, ; vuoteen 1992 saakka "Gurjevin alue", kaz. Гурьев облысы, Guryev oblısı, ven. Гурьевская область, "Gurjevskaja oblast") on hallintoalue Kazakstanin länsiosassa. Vuonna 1938 perustetun alueen pinta-ala on 112 000 neliökilometriä. Asukkaita on arviolta 594 576 henkeä (vuonna 2016).


title: Atırawin alue

text: Atırawin alue sijaitsee Kaspian syvängön koillisosassa, Jemin tasangolla ja Ustjurtin laakion länsireunalla. Se rajoittuu pohjoisessa Länsi-Kazakstanin, idässä Aqtöben ja etelässä Mañğıstawin alueisiin sekä lännessä Venäjän Astrahanin alueeseen. Pinnanmuodostukseltaan tasaisesta alueesta suuri osa on hiekka-aavikkoa. Ilmasto on mannermainen. Tammikuun keskilämpötila on –3—5ºC, heinäkuun 24–25ºC. Vuotuinen sademäärä on 150–200 millimetriä.


title: Atırawin alue

text: Alueella virtaa Kaspianmereen laskeva Uraljoki. Pienemmät joet Jem (Emba), Sağız ja Oyıl kuivuvat hiekka-aavikolle. Jokilaaksoissa ja Kaspianmeren rannalla on paljon kesällä kuivuvia pieniä suolajärviä. Järvistä suurimmat ovat Ïnder, Jamansor ja Aygırköl. Hyötykaivannaisiin kuuluvat öljy ja maakaasu sekä Ïnder-järven kalisuola ja natrium.


title: Atırawin alue

text: Kasvillisuus koostuu etupäässä marunoista ja suolaheinistä sekä etelässä pensaikosta. Kaspianmeren pohjoisrannalla kasvaa ruokoa ja jokilaaksoissa poppeleita ja pajua. Eläinlajeja ovat pedot (susi, kettu), jyrsijät (siiseli, hyppyrotta ym.), sorkkaeläimet (villisika, saiga) ja linnut (trappi, pikkutrappi, arokotka).


title: Atırawin alue

text: Alueeseen kuuluvat Atırawin ja Qulsarın kaupungit, seitsemän hallintopiiriä, 12 taajamaa ja 61 maaseutupiirikuntaa. Hallinnollinen keskus on Atıraw. Kazakit muodostavat 91,5 % alueen väestöstä ja venäläiset 6,35 % (vuonna 2010).


title: Atırawin alue

text: Suluissa piirin keskuspaikka.


title: Atırawin alue

text: Atırawista on rautatieyhteydet Astrahaniin ja Orskiin. Maqatista haarautuu rata Mañğıstawin alueen Beynewiin. Atırawissa on kansainvälinen lentokenttä.


title: Atırawin alue

text: Talous perustuu 1930- ja 1940-luvuilla alkaneeseen öljyn ja kaasun tuotantoon. Atırawissa on öljynjalostamo ja kemian tehdas. Alueelta on öljyjohdot Orskiin, Samaraan ja Novorossijskiin. Kaspianmerellä ja Uraljoella harjoitetaan sammen kalastusta. Balıqşın taajamassa ja Qurmanğazın piirissä on kalatehtaat. Alueella toimii myös muuta elintarviketeollisuutta ja ompelimoita. Maatalous on erikoistunut lampaiden, nautakarjan, hevosten ja kamelien kasvatukseen. Jokilaaksoissa viljellään perunaa ja vihanneksia.


title: Pale Folklore

text: Pale Folklore on yhdysvaltalaisen metalliyhtyeen Agallochin ensialbumi, joka julkaistiin The End Recordsin kautta. Toisin kuin parin vuoden takainen demo, sisältää Pale Folklore enemmän folk-vaikutteista materiaalia. Siitä huolimatta levy on metallipainotteinen viittauksilla muun muassa black metalliin ja doom metalliin. Levystä julkaistiin vuonna 2005 rajoitettu vinyylipainos.


title: IC Rex

text: IC Rex on syksyllä vuonna 2003 perustettu suomalainen black metal -yhtye, joka oli alun perin toiminnassa vuosina 2003–2009. Yhtye aktivoitui uudelleen vuonna 2015, jolloin se julkaisi split-levytyksen Saturnian Mistin kanssa. Vuonna 2016 yhtye nauhoittaa ja julkaisee täyspitkän levyn nimeltään Tulen Jumalat tamperelaisen Saturnal Recordsin kautta. Yhtyeen nimi tarkoittaa "Jään ja tulen kuningasta", jossa riimut I ja C tarkoittavat jäätä ja tulta, ja REX tarkoittaa kuningasta.


title: IC Rex

text: Yhtyeen kappaleet ovat pääosin suomenkielisiä. Yhtyeeseen kuuluu vain yksi jäsen, Artifex IC, joka on tunnettu myös yhtyeistä Tunrida ja The Entropy, joissa hän käytti nimeä Lord Adad sekä myöhemmin nimeä Cinatas. Split-julkaisulla vuonna 2015 rumpuja soitti Saturnian Mistin Frater Vile, joka soittaa rummut myös tulevalle Tulen Jumalat -albumille.


title: IC Rex

text: IC REX:in ensimmäinen demo, "Lunar Possession", julkaistiin syksyllä 2004. Seuraavana vuonna julkaistiin yhtyeen ensimmäinen studioalbumi, "Sielun kadotuksen sinfonia". Vuonna 2008 julkaistiin albumi Valonkantajan Alkemia, ja vuonna 2009 albumi Vedenjakaja.


title: Eugnostos

text: Eugnostos Siunattu tai Eugnostoksen kirje on gnostilainen kirjoitus, joka tunnetaan ennen kaikkea Nag Hammadin kirjastosta. Kirjasto sisälsi kaksi kokonaista jäljennöstä kirjoituksesta.


title: Eugnostos

text: "Eugnostos" on kirjeen muotoon kirjoitettu tutkielma gnostilaisesta esoteerisesta kosmologiasta. Siinä kuvataan näkymätöntä maailmaa ja sen jumalhahmoja ja emanaatioita. Kirjoituksessa ei ole kristillisiä aiheita tai sisältöä. Tekstillä on kuitenkin yhteyksiä kirjoitukseen "Jeesuksen Kristuksen viisaus". Tämän vuoksi tutkijat ovat yleisesti sitä mieltä, että viimeksi mainittu on ollut tästä kirjoituksesta kristilliselle yleisölle muokattu versio.


title: Länsi-Kazakstanin alue

text: Länsi-Kazakstanin alue (, ) on hallinnollinen alue Kazakstanin länsirajalla, osittain Euroopassa, osittain Aasiassa. Alue rajoittuu idässä Aqtöben alueeseen, etelässä Atırawin alueeseen ja muualla Venäjään.


title: Länsi-Kazakstanin alue

text: Alueella on arviolta 636 875 asukasta (vuonna 2016) ja sen pinta-ala on 151 300 neliökilometriä. Alueen läpi virtaa Uraljoki. Hallinnollisesti alue jakautuu 12 piiriin. Vuonna 1999 väestöstä oli kazakkeja 55,8 prosenttia ja venäläisiä 34,4 prosenttia.


title: Camille Desmoulins

text: Lucie-Simplice-Camille-Benoît Desmoulins [] (2. maaliskuuta 1760 Guise – 5. huhtikuuta 1794 Pariisi) oli Ranskan suuren vallankumouksen aikakauden ranskalainen vallankumousmies ja mielipidevaikuttaja, joka tunnettiin julkaisemistaan sanomalehdistä ja pamfleteista. Hänet tunnettiin lahjakkaana ja teräväsanaisena kirjoittajana. Desmoulins oli Georges Dantonin läheinen tukija, joka teloitettiin yhdessä Dantonin kanssa niin sanottuna terrorin aikana.


title: Camille Desmoulins

text: Desmoulinsin isä oli Guisessa vaikuttanut korkea virkamies, paikallisen voutikunnan ("bailliage") kenraaliluutnantti. Desmoulins lähetettiin Pariisin arvostettuun Lycée Louis-le-Grand -kouluun, jota myös Maximilien Robespierre kävi samaan aikaan. Desmoulins kouluttautui asianajajaksi ja työskenteli vuodesta 1785 Pariisin parlamentissa. Änkytys haittasi alkuaan hänen työtään ja urakehitystään, mutta vallankumouksen puhjettua hän yllättäen löysi puhujanlahjansa. Kun valtiovarainministeri Jacques Neckerin erottaminen uhkasi pysäyttää vapaamielisen kehityksen Ranskassa heti alkuunsa, Desmoulins piti 12. heinäkuuta 1789 Pariisin Palais-Royalin puutarhassa kahvilan pöydällä seisten ja pistooli kädessä spontaanin puheen, jolla hän innosti kansanjoukon tarttumaan aseisiin. Tämä johti kaksi päivää myöhemmin vallankumouksen lähtölaukauksena pidettyyn Bastiljin valtaukseen, johon hän osallistui itsekin. Pian näiden tapahtumien jälkeen Desmoulins julkaisi ensimmäisen kuuluisan pamflettinsa "La France Libre" (”Vapaa Ranska”), jossa lueteltiin vanhan hallinnon vääryyksiä ja esitettiin ajatus tasavallasta. Sitä seurasi syyskuussa 1789 ilmestynyt "Discours de la lanterne aux Parisiens" (”Lyhtypylvään vetoomus pariisilaisille”), jossa Desmoulins puolusti porvarillis-demokraattisia uudistuksia. Hän sai tämän jälkeen lempinimen ”lyhtypylvään yliprokuraattori”.


title: Camille Desmoulins

text: Marraskuussa 1789 Desmoulins alkoi julkaista poliittista sanomalehteä "Les Révolutions de France et de Brabant" (”Ranskan ja Brabantin vallankumoukset”), jossa hän suomi demokraattisten uudistusten jarruttajia. Hän muun muassa tuomitsi taidokkaasti ehdotuksen tuloihin sidotusta äänioikeudesta huomauttumalla, että se olisi jättänyt niin Rousseaun kuin Jeesuksen ilman äänioikeutta. Desmoulins oli alkuaan ollut maltillisen vallankumousjohtaja Mirabeaun seuraaja, mutta Mirabeaun kuoltua keväällä 1791 hän siirtyi radikaalimman vallankumouksellisen Georges Dantonin kannattajaksi ja pysyi tämän läheisenä tukijana lopun uransa ajan. Kuningas Ludvig XVI:n epäonnistuneen pakoyrityksen jälkeen Desmoulins alkoi kesäkuusta 1791 alkaen vaatia äänekkäästi kuninkaan viraltapanoa ja Ranskan muuttamista tasavallaksi. Tasavaltalaisten mielenosoituksesta seuranneen Marskentän verilöylyn jälkeen viranomaiset lakkauttivat Desmoulinsin lehden heinäkuussa 1791. Lisäksi perustuslakia säätävä kansalliskokous määräsi 22. heinäkuuta 1791 hänet vangittavaksi kiihotuksesta, mutta hän onnistui piilottelemaan, kunnes hänet armahdettiin saman vuoden syyskuussa.


title: Camille Desmoulins

text: Desmoulins osallistui elokuussa 1792 monarkian kumonneeseen kansannousuun. Ranskan oikeusministeriksi tullut Danton nimitti hänet ministeriönsä pääsihteeriksi. Desmoulins valittiin syyskuussa 1792 Pariisin edustajana kansalliskonventtiin, jossa hän liittyi radikaaliin Vuoripuolueeseen ja äänesti Ludvig XVI:n kuolemantuomion puolesta. Hän myös puolusteli syyskuun murhia. Desmoulins myötävaikutti jakobiinien ja girondistien välisen valtakamppailun lopputulokseen julkaisemalla toukokuussa 1793 "Histoire des Brissotins" (”Brissotiinien historia”) -nimisen poliittisen kirjasen, jossa Jacques Pierre Brissot’n johtamat girondistit kuvattiin vieraiden valtioiden agentteina. Girondistit erotettiin pian kansalliskonventista, minkä jälkeen Dantonin ryhmästä tuli vallankumouksellisten maltillisempi siipi. Desmoulins huolestui syksyllä 1793, kun girondistien johtajia alettiin tuomita kuolemaan ja teloittaa.


title: Camille Desmoulins

text: Vallankumouksellisen terrorin kiihtyessä Danton ja Desmoulins kääntyivät vastustamaan jyrkän linjan jakobiineja, erityisesti Jacques Hébertin johtamia hébertistejä. Desmoulins alkoi 5. joulukuuta 1793 julkaista uutta, "Le Vieux Cordelier" (”Vanha kordelieeri”) -nimistä sanomalehteä, jonka kahdessa ensimmäisessä numerossa hyökättiin voimakkaasti hébertistejä ja näiden kirkonvastaista dekristianisaatioliikettä vastaan. Itsekin hébertisteihin kielteisesti suhtautunut yhteishyvän valiokunnan johtaja Maximilien Robespierre suhtautui aluksi lehteen myötämielisesti, mutta sen neljä seuraavaa numeroa arvostelivat myös yhteishyvän valiokunnan harjoittamaa poliittista terroria ja valtiojohtoista talouselämän kontrollointia. "Le Vieux Cordelierin" viimeiseksi jäänyt numero ilmestyi 30. joulukuuta, sillä 7. tammikuuta Robespierre määräsi sen lakkautettavaksi ja kaikki kappaleet poltettaviksi. Maaliskuussa 1794 Desmoulins erotettiin jakobiini- ja kordelieeriklubista eikä hänen julkaisujaan enää suostuttu painamaan.


title: Camille Desmoulins

text: Danton ja Desmoulins lähimpine tukijoineen vangittiin Robespierren määräyksestä 29.–30. maaliskuuta 1794 välisenä yönä. Heidät tuomittiin näytösoikeudenkäynnissä kuolemaan maanpetoksesta ilman mahdollisuutta puolustukseen. Ratkaisevana todisteena käytettiin väärennettyä raporttia, jonka mukaan Desmoulinsin vaimo Lucile olisi juonitellut kapinaa tasavaltaa vastaan. Henkisesti romahtanut Desmoulins käyttäytyi teloituspäivänään 5. huhtikuuta hysteerisesti. Vaimo Lucile teloitettiin 13. huhtikuuta. Molemmat teloitti Ranskan virallinen pyöveli Henri Sanson.


title: Camille Desmoulins

text: Kirjailija Jules Claretie julkaisi Desmoulinsin jälkeenjääneet kirjoitukset vuonna 1874. Desmoulinsin patsas pystytettiin vuonna 1905 Palais-Royalin puutarhaan Pariisiin. Se poistettiin ja sulatettiin toisen maailmansodan saksalaismiehityksen aikana vuonna 1942.


title: Tapani Puranen

text: Tapani Puranen (s. 1. lokakuuta 1957 Juva) on Lempäälässä asuva suomalainen säveltäjä, sanoittaja, sovittaja, kapellimestari, kosketinsoittaja, tuottaja ja äänittäjä. Hänen puolisonsa on valokuvaaja Minna Puranen (ent. Juusela-Vanha-Jaakkola).


title: Tapani Puranen

text: Tunnetuimpia Purasen töitä ovat muun muassa jousiorkesterin johto Yö-yhtyeen "Rakkaus on lumivalkoinen" -levytyksellä, Pasi Kauniston ja Pärnun kaupunginorkesterin joululaulu-cd "Joulun juhlaa, talven tunnelmaa" sovituksineen ja orkesterinjohtoineen, Topi Sorsakosken albumien "Muukalainen" (Radiotoimittajien valitsema Kuukauden Levy elokuussa 2000) ja "Luotu lähtemään" sovitus- ja tuotantotyöt sekä Miina ja Manu -lastenkirjojen ja äänitteiden musiikit. Puranen esiintyy muusikkona myös Seppo Tammilehdon "Punainen kitara" -albumilla. Menestynein Purasen sävellyksistä on salanimellä Joachim Brooks julkaistu "Love Like Never Before", joka oli 1996 listaykkösenä Ranskassa, jossa se sai 7 000 radiosoittoa (esittäjä Jazmine, Yhdysvallat/Suomi). Taiteilija Päivi Mäkisen kanssa Purasella on kaksi vuosikymmentä kestänyt yhteistyö. Kupletinomaisia huumorikappaleita on 1980–1990-lukujen taitteessa julkaistu useita, yhteistyökumppanina imitaattori-humoristi Vesa Ruuska. Useat televisio-ohjelmat ja mainokset ovat sisältäneet Tapani Purasen musiikkia. Näitä ovat esimerkiksi "Unen ja Valveen kuvia" -taideohjelmat, jotka on esitetty toistuvasti kaikissa Pohjoismaissa sekä Pikku Kakkosen piirrossarjat (muun muassa Mauri Kunnaksen suositut Koiramäki-teokset).


title: Tapani Puranen

text: Vuonna 2007 Puranen on alkanut säveltää myös aiempaa vakavampaa musiikkia. Klassinen ja kirkolliseen käyttöön tarkoitettu hengellinen musiikki on alkanut kiinnostaa säveltäjää.


title: Rogalandin lääni

text: Rogaland on Norjan tärkein kaasun ja öljyn tuotantoalue sekä merkittävää viljelysmaata. Karmøyn seudulla on suuret kuparivarat.


title: Rogalandin lääni

text: Rogalandin lääniin kuuluu yhteensä 26 kuntaa:


title: Lama Su

text:
Lama Su on kuvitteellinen henkilö Tähtien sodan universumissa. Hän esiintyy elokuvassa .
Lama Su on Kaminon pääministeri ja kloonausmestari. Jedimestari Sifo-Dyasin pyynnöstä Lama Su aloittaa klooniarmeijan luomisen. Kaminolaiset ovat muista olennoista eristäytynyt rotu, jonka jäsenet viihtyvät yksinäisyydessä. Kaukana galaksin tapahtumista elävä Lama Su ei tiedä mitään Tasavaltaa uhkaavasta vaarasta. Kun jedimestari Obi-Wan Kenobi saapuu etsimään kaminolta palkkionmetsästäjä Jango Fettiä hän kuulee Kaminolla valmistetusta Klooniarmeijasta.
Lama Sun ääninäyttelijänä toimii Anthony Pelan.
Muuten Lama Su on tehty tietokoneella.


title: Lama Su

text: Lama Su on 229 cm pitkä valkoihoinen olio. Lama Sun kaula on yhtä pitkä kuin hänen kätensä, jotka ovat kaksi kertaa ihmisen käden pituiset.


title: Etelä-Vantaan Urheilijat

text: Etelä-Vantaan Urheilijat (eli EVU) on vantaalainen jääkiekon junioritoimintaan keskittynyt urheiluseura. Seura perustettiin vuonna 1969 ja sen toiminta keskittyy Länsi-Vantaan alueelle Myyrmäen urheilupuistoon. Kaudella 2010–2011 seuran toiminnassa oli mukana noin 700 lasta, nuorta ja aikuista kolmessakymmenessä jääkiekkojoukkueessa, luistelu- sekä liikuntaleikkikoulussa.


title: Etelä-Vantaan Urheilijat

text: Seura on nimennyt päätavoitteekseen tarjota mahdollisimman monelle nuorelle harrastusta jääkiekkoilun parissa. Jotta tavoitteiden ja päämäärien saavuttaminen olisi mahdollista, seura pyrkii ottamaan kaikki huomioon ja luomaan parhaat mahdolliset olosuhteet oppimiseen. Myös yksilön henkinen kasvu, sosiaalisuuteen kasvaminen sekä urheilullisen elämäntavan omaksuminen kuuluvat seuran tavoitteisiin.


title: Itä-Agderin lääni

text: Itä-Agderin lääni () on Norjan lääni maan etelärannikolla Skagerrakin rannalla Sørlandetin alueella. Se rajautuu idässä Telemarkin lääniin ja lännessä Länsi-Agderin ja Rogalandin lääneihin. Sen hallinnollinen keskus on Arendal. Läänissä on 115 785 asukasta (vuonna 2016) ja sen pinta-ala on 9 157,76 neliökilometriä.


title: Itä-Agderin lääni

text: Vuoteen 1919 saakka Itä-Agder tunnettiin Nedenesin lääninä ("Nedenes amt"). Se muodostaa Länsi-Agderin kanssa Agderin alueen. Valtaosa alueen asukkaista asuu rannikolla.


title: Itä-Agderin lääni

text: Itä-Agderin lääniin kuuluu yhteensä 15 kuntaa:


title: Anton

text: Anton on miehen etunimi, lyhentymä latinalaisesta nimestä Antonius. Antonin muunnelmia ovat Toni, Tony, Antton ja Anttoni.


title: Anton

text: Suomessa Anton-nimen on Väestörekisterikeskuksen tilastojen mukaan saanut vuoden 2018 loppuun mennessä 18 406 miestä ja kymmenkunta naista.


title: Jeesuksen Kristuksen viisaus

text: Jeesuksen Kristuksen viisaus on gnostilainen kirjoitus, joka tunnetaan sekä Berliinin koodeksista (BG 8502,3; sivut 77-127) että Nag Hammadin kirjastosta (koodeksi III, kirja 4). Kirjoituksen nimi, "Jeesuksen Kristuksen "sofia"", on kaksimerkityksellinen, sillä vaikka kreikan kielessä sana "sofia" tarkoittaakin viisautta, gnostilaisessa mytologiassa Sofia oli Jeesuksen "syzygy" eli naispuolinen vastine.


title: Jeesuksen Kristuksen viisaus

text: Koptinkieliset käsikirjoitukset on ajoitettu 300-luvulle, mutta sen lisäksi kirjoituksesta tunnetaan muutamia kreikankielisiä katkelmia, jotka ovat peräisin 200-luvulta, mikä viittaa varhaisempaan ajoitukseen. Kirjoitus on saatettu kirjoittaa Syyriassa toisen vuosisadan puolessa välissä.


title: Jeesuksen Kristuksen viisaus

text: Kirjoituksella on paljon yhtäläisyyksiä "Eugnostokseen", joka tunnetaan samoin Nag Hammadin kirjastosta. "Jeesuksen Kristuksen viisauteen" on kuitenkin lisätty kristillinen kehyskertomus ja sitä on laajennettu jonkin verran. Kirjoitus on riippuvainen ainakin Matteuksen ja mahdollisesti myös Luukkaan ja Johanneksen evankeliumeista, joten varmuudella se on kirjoitettu ainakin niiden jälkeen.


title: Jeesuksen Kristuksen viisaus

text: Keskustelu kirjoituksen ajoituksesta on oleellista, koska jotkut ovat väittäneet tämän kaltaisten gnostilaisten kirjoitusten sisältävän Jeesuksen aitoja sanoja, mikä olisi mahdollista, jos kirjoitukset olisivat peräisin ensimmäiseltä vuosisadalta. Osa tutkijoista pitää kirjoituksia merkittävästi myöhäisempinä ja katsoo niiden olevan peräisin epäluotettavammista myöhemmistä lähteistä. Suurin osa tutkijoista katsoo, että kirjoitus on alkuperältään täysin gnostilainen. Tämä perustuu samankaltaisuuksiin kirjoituksessa olevien mystillisten opetusten ja muiden gnostilaisten kirjoitusten välillä.


title: Jeesuksen Kristuksen viisaus

text: Kirjoituksen mystillinen sisältö käsittelee jumaluuksien luomista, enkeleitä ja kaikkeutta, painottaen ikuisia ja metafyysisiä totuuksia. Kirjoitus sijoittuu Jeesuksen ylösnousemuksen jälkeiseen aikaan, ja siinä Jeesuksen opetuslapset esittävät hänelle kysymyksiä koskien tuonpuoleista, sinne pääsemistä ja sinne pääseviä etuoikeutettuja. Opetuslapsista mainitaan nimeltä Bartolomeus, Filippus, Matteus, Tuomas ja Magdalan Maria.


title: Jeesuksen Kristuksen viisaus

text: Kirjoitus koostuu kolmestatoista kysymyksestä, joihin Jeesus vastaa lyhyesti:""Täydellinen Vapahtaja vastasi: "Lähtekää liikkeelle siitä, mikä ei näy, ja pyrkikää löytämään näkyvän päämäärä. Silloin ajatus virtaa esiin ja paljastaa teille, kuinka usko näkymättömiin on ollut niissä, jotka ovat näkyviä, mutta kuuluvat syntymättömälle Isälle. Jolla on korvat, se kuulkoon!"""


title: George Cohen

text: George Reginald Cohen MBE (s. 22. lokakuuta 1939 Kensington, Lontoo, Englanti) on englantilainen entinen jalkapalloilija, pelipaikaltaan oikea puolustaja.


title: George Cohen

text: Koko uransa Fulhamissa pelannut Cohen tunnettiin joukkueelle sitoutuvana, voimakkaana oikeana pakkina ja erityisesti taitavana joukkuehengen luojana. Yhteensä 459 ottelua Fulhamissa pelannutta Cohenia pidetäänkin seuran historian yhtenä parhaana pelaajana yhdessä Fulham-legendan Johnny Haynesin kanssa.


title: George Cohen

text: Englannin maajoukkueessa Cohen teki debyyttinsä vuonna 1964 2-1 voitto-ottelussa Uruguayaa vastaan. Yhteensä Englannin maajoukkuetta Cohen edusti 37 kertaa. Cohen oli tärkeä pelaaja maajoukkueelleen vuoden 1966 MM-kotikisoissa, jossa Englanti voitti maailmanmestaruuden; hän pelasi joukkueen jokaisessa kuudessa ottelussa.


title: Sprinttiuinnin Euroopan-mestaruuskilpailut 1991

text: Sprinttiuinnin Euroopan-mestaruuskilpailut järjestettiin vuonna 1991 ensimmäisen kerran. Kilpailut pidettiin Saksan Gelsenkirchenissä 6.–8. joulukuuta. Kilpailujen järjestäjänä toimi Euroopan uimaliitto LEN.


text: Isäntämaa


title: Sasha Mäkilä

text: Sasha Mäkilä (s. 19. kesäkuuta 1973, Kerava) on suomalainen kapellimestari. Hän opiskeli aluksi musiikkitiedettä Helsingin yliopistossa ja sellonsoittoa Helsingin konservatoriossa, ennen kuin siirtyi opiskelemaan orkesterinjohtoa Pietarin konservatoriossa professori Leonid Kortšmarin luokalla. Vuonna 2004 Mäkilä nimitettiin Pietarissa toimivan Venäjän kansalliskirjaston sinfoniaorkesterin kapellimestariksi .


title: Sasha Mäkilä

text: Myöhemmin Sasha Mäkilä jatkoi opintojaan Sibelius-Akatemiassa Leif Segerstamin kapellimestariluokalla, sekä David Zinmanin johdolla Aspenin kapellimestariakatemiassa Yhdysvalloissa. Hän on myös toiminut David Zinmanin assistenttina Zürichin Tonhalle-orkesterissa. Mäkilä on opiskellut myös useilla orkesterinjohdon mestarikursseilla mm. Kurt Masurin, Jorma Panulan ja Juri Simonovin ohjauksessa.


title: Sasha Mäkilä

text: Vuonna 2005 Mäkilä oli finalisti Suwonin kansainvälisessä kapellimestarikilpailussa Etelä-Koreassa ja vuonna 2006 hän voitti kolmannen palkinnon kansainvälisessä Vakhtang Jordania -kapellimestarikilpailussa Yhdysvalloissa.


title: Sasha Mäkilä

text: Vuodesta 2007 vuoteen 2010 Sasha Mäkilä toimi Ranskan kansallisorkesterissa Kurt Masurin apulaiskapellimestarina. Keväällä 2010 Franz Welser-Möst nimitti Mäkilän assistentikseen Clevelandin orkesteriin .


title: Sasha Mäkilä

text: Sasha Mäkilän kapellimestarivierailut ulottuvat Euroopan lisäksi Aasiaan, Yhdysvaltoihin ja Etelä-Afrikkaan . Oopperakapellimestarina hän debytoi vuonna 2004 ja on johtanut Suomen ensiesitykset Philip Glassin oopperoista Les enfants terribles ja In The Penal Colony. Mäkilä on myös kantaesittänyt paljon uutta suomalaista musiikkia, mm. Kalevi Ahoa .


title: Sasha Mäkilä

text: Vuonna 2013 Sasha Mäkilälle myönnettiin Helsingin yliopiston Pacius-palkinto. Vuonna 2018 Mäkilä väitteli musiikin tohtoriksi Viron musiikki- ja teatteriakatemiassa aiheenaan Leevi Madetojan sinfoniat.


title: Italian–Turkin sota

text: Italian ja Turkin sota (tunnetaan Italiassa myös nimellä "guerra di Libia", "Libyan sota", ja Turkissa nimellä "Trablusgarp Savaşı") oli sota, joka käytiin osmanien valtakunnan ja Italian välillä 29. syyskuuta 1911 – 18. lokakuuta 1912. Myös nimitystä Tripolin sota on käytetty.


title: Italian–Turkin sota

text: Pääministeri Giovanni Giolittin johtama Italian hallitus Roomassa julisti 29. syyskuuta 1911 Osmanien valtakunnalle sodan. Tätä ennen umpeutui 24 tunnin uhkavaatimus, jossa Rooma peräsi osmanien valtakunnalta suostumusta Tripolin ja Kyrenaikan miehitykseen.


title: Italian–Turkin sota

text: Italian 18 aluksen laivue avasi 30. lokakuuta tulen Tripolin linnaketta vastaan. Italian armeija hyökkäsi Tripoliin ja onnistui valtaamaan kaupungin. Tämän jälkeen Italia valloitti Kyrenaikan ja rannikkoseudut, mutta ei onnistunut sisämaan valtauksessa Omar Mukhtarin joukkojen vastarinnan vuoksi.


title: Italian–Turkin sota

text: Ouchyn rauhansopimus allekirjoitettiin 18. lokakuuta 1912 Ouchyn kaupungissa Lausannen lähistöllä. Sopimuksessa Kyrenaika ja Tripolitania luovutettiin Italialle.


title: Italian–Turkin sota

text: Italian marssittua Tripoliin se järjesti verilöylyn, jossa satoja arabeja ammuttiin tai vangittiin heidän noustuaan vastarintaan. Tripolin verilöyly lisäsi muiden valtioiden arvostelua Italian siirtomaapolitiikkaa kohtaan. Libyan miehitys oli kallis hanke Italialle. Sen arvioitiin käyttäneen 30 miljoonaa liiraa joka kuukausi.


title: Italian–Turkin sota

text: 1920- ja 1930-luvulla Italia harjoitti Libyassa kovaotteista siirtomaapolitiikkaa. Sen armeija kukisti beduiinien kansannousun Fezzanissa. Tänä aikana Italiasta muutti paljon ihmisiä Libyaan töihin. Maahan rakennettiin nykyaikainen tieverkosto ja myös muuta infrastruktuuria kehitettiin.


title: Italian–Turkin sota

text: Italia valtasi osmanien valtakunnan provinssit Tripolitanian ja Kyrenaikan, joista muodostuu myös nykyinen Libyan valtio, sekä Ródoksen saaren ja kreikkaa puhuvan Dodekanesian saariston Anatolian lähellä.


title: Italian–Turkin sota

text: Vaikka sota oli suhteellisen vähäpätöinen, se oli merkittävä ensimmäisen maailmansodan esinäytös sytyttäessään nationalismin kipinän Balkanilla.